
PRATARMĖ 


XVIII a. pabaigoje-XIX a. pradžioje Anglijoje, Prancūzijoje, Vo- 
kietijoje ir kitur ėmė formuotis nauja meno srovė, priešinga anks- 
čiau vyravusiam klasicizmui — romantizmas. Radęsis po Didžiosios 
prancūzų revoliucijos, jis perėmė ir kovingą jos dvasią: romantizmui 
būdinga maištas prieš tikrovę, kilnūs idealai, asmenybės ir tautos sa- 
vitumo, nevaržomos laisvės idėjos, gamtos ir istorinės savasties kul- 
tas, tyrų jausmų, taurių svajonių aukštinimas; romantikai sukūrė nau- 
jo tipo herojų - vienišą, dažnai aplinkinių nesuprantamą, dramatiško 
ar net tragiško likimo kovotoją su šiuo netobulu pasauliu. 

Garsiausias anglų romantikas yra Džordžas Noelis Gordonas Bai- 
ronas (Byron; 1788-1824), visa savo kūryba, gyvenimo vingiais, as- 
menybės bruožais atitinkantis visus romantizmo kanonus, įvertintas 
jau savo amžininkų ir davęs pradžią baironizmui — pasaulėjautai, kuriai 
atstovauja vienišas, nusivylęs visuomene ir prieš ją maištaujantis, no- 
rintis ją pakeisti herojus. 

Dž. Baironas gimė Londone, nusigyvenusioje aristokratų šeimo- 
je, anksti neteko tėvo, tada su motina persikraustė į jos gimtinę, į 
Škotiją. Jo vaikystę ir jaunystę temdė nuolatiniai motinos skundai 
dėl neturto, išgyvenimai dėl įgimto raišumo (nors tai vėliau nesu- 
trukdė jam tapti puikiu plaukiku, boksininku, raiteliu). Dž. Bairo- 
nas visą gyvenimą pasižymėjo kovinga dvasia, valios stiprumu, o gre- 
ta to —ir nuotaikų permainingumu, kai linksmumas susipina su liūd- 
numu, nerūpestingumas — su susimąstymu, lyrizmas su ironija ar net 
sarkazmu. Visa tai atsispindi ir poeto kūryboje. 

1807 m. dienos šviesą išvydo pirmasis Dž. Bairono eilėraščių, ra- 
šytų 14-19-ais gyvenimo metais, rinkinys „Laisvalaikio valandos“. 
Čia dar nemažai buvo sekimų ir vertimų, tačiau išryškėjo ir naujoviš- 


kas lyrinis herojus — išdidi, kupina kilnių siekių, jausminga asmeny- 
bė, turinti nemažai paties poeto bruožų; čia gausu romantikams bū- 
dingų gamtos įvaizdžių: okeanas, kalnai, kriokliai, sakalas ir pan. (Beje, 
kritikai šį rinkinį sutiko ne itin palankiai.) 

Baigęs mokslus Kembridžo universitete, 1809-1811 m. Dž. Bai- 
ronas keliauja po Ispaniją, Portugaliją, Albaniją, Graikiją, Turkiją, 
stebi tų šalių gamtą, susipažįsta su kultūra, iš arti mato kovas už 
laisvę. 

Tai paveikia talentingą jaunuolį: jis parašo nemažą pluoštą ei- 
lėraščių ir lyrinę epinę poemą „Čaild Haroldo klajonės" (dvi jos gies- 
mės išleidžiamos 1812 m., kitos dvi parašomos 1816 ir 1818 m.). 
Caild Haroldas — romantinis herojus, taip pat turintis nemaža pa- 
ties autoriaus bruožų, o jo išgyvenimai supinami su kitų žmonių po- 
tyriais, su apmąstymais apie paskiro žmogaus, tautos ir visos žmo- 
nijos likimą. Poema atkreipė į save visuomenės dėmesį; gal prie to 
prisidėjo ir Dž. Bairono politinės veiklos pradžia. Poetas šiai gyveni- 
mo sričiai visad skyrė didelę reikšmę, jis žavėjosi M. Servantesu ir 
Dante, kurie buvo aktyvūs piliečiai. Jis tampa Lordų rūmų nariu, 
parlamente sako ugningas kalbas, ginančias darbininkus — mašinų 
laužytojus, smerkiančias kolonijinę Anglijos politiką, rašo maištin- 
gas, ironiškas, sarkastiškas odes ir epigramas. Kovingumu, dramatiz- 
mu pasižymi ir tuo laikotarpiu sukurtos vadinamosios Rytų poe- 
mos: „Giauras“ (1813), „Abidoso sužadėtinė" (1813), „Korsaras“ 
(1814), „Lara“ (1814) ir kt., kurių veiksmas vyksta kokiame nors eg- 
zotiškame Rytų krašte, o jų lyrinis herojus — vieniša, niekinanti tikro- 
vę, o kartu stipri ir veikli asmenybė, dažniausiai patirianti tragiškus 
likimo smūgius. 

Dž. Bairono gyvenimas tėvynėje taip pat klostėsi komplikuotai: 
aukštuomenės nepasitenkinimą sukėlė jo kalbos iš valdžios tribūnos 
ir politinės eilės, be to, pasklido gandų apie poeto skyrybas su žmona. 
1816 m. Dž. Baironas nusprendžia išvykti iš Anglijos. Kurį laiką pa- 
gyvenęs Šveicarijoje, jis atkanka į Itali ją, Čia pritampa prie kovotojų 
už laisvę - karbonarų. Šio laikotarpio kūryba — dramatiška, tragiška, 
apmąstanti žmogaus gyvenimo prasmę ir esmę: poemos „Šiljono ka- 


linys“ (1816), „Prometėjas“ (1816), filosofinė draminė poema „Man- 
fredas" (1817), poetinė filosofinė drama, paties autoriaus vadinama 
misterija, „Kainas“ (1821) ir kt. 

„Kainas“ paremtas Biblijos pasakojimu apie Adomo sūnų Kai- 
ną, nužudžius; savo brolį Abelį ir už tai visą amžių priverstą nešioti 
Dievo prakeiksmo ženklą ant kaktos. Dž. Bairono poemoje veikėjų 
— Adomo, Ievos, Abelio, Cilės, Kaino, Ados, Liuciferio - paveikslai 
apibendrintu, nors ir pasižymi psichologiškumu, jie įkūnija tam tik- 
ras idėjas, tam tikrą požiūrį į pasaulio dvilypumą, į gėrį ir blogį, 
žmogaus gyvenimo tikslą ir prasmę, kelius į laimę, mirtį ir nemirtin- 
gumą. 

Pats Kainas savo maištingumu, laisvės meile, mąstymo gilumu 
prilygsta J. V. Getės Faustui, išdidumu, kančios taurumu, kilniais 
siekiais, dvasios stiprybe - Prometėjui. 

Pamažėle Europoje ima įsivyrauu reakcija. Dž. Baironas šioms 
nuotaikoms nepasiduoda ir toliau rašo kovingas eiles, kviečiančias į 
kovą už asmenybės, politinę ir nacionalinę laisvę, nukreiptas prieš 
reakcingąją diduomenę: satyrinė poema „Teismo regėjimas“ (1822), 
politinė satyra „Žalvario amžius" (1823) ir t. t. Paminėtinas ir ne- 
baigtas eiliuotas romanas „Don Žuanas" (1818-1823), pasakojantis 
apie Europos visuomenę prieš Didžiąją prancūzų revoliuciją, pasi- 
žymintis lyrizmo ir ironijos, epikos ir filosofinių apmąstymų, pato- 
so ir realistinio buitinio aprašymo samplaika. (Beje, paskutiniuosiuo- 
se poeto kūriniuose dažnokai romantizmą keičia realizmas.) 

1823 m. karbonarams pralaimėjus kovą už laisvę, Dž. Baironas 
Graikijoje pritapo prie patriotų, kovojančių su turkų jungu, atiduo- 
damas šiai kovai visas savo dvasines jėgas ir materialius išteklius. 
Tuo metu jis rašė nedaug, bet tai vieni gražiausių ir stipriausių ne tik 
Dž. Bairono, bet ir apskritai XIX a. eilėraščių. Tačiau dalyvaut kovo- 
se jam neteko: suorganizavęs į pagalbą graikams laivą, Misolunguo- 
se poetas susirgo karštlige ir 1824 m. balandžio 19 d., eidamas 36- 
uosius metus, mirė. Šalyje buvo paskelbtas nacionalinis gedulas, o 


Dž. Bairono palaikai iškilmingai palydėti į Angliją. 


Džordžo Bairono kūrybos ir gyvenimo dvasia, jo sukurti titaniš- 
kų herojų dramatiški paveikslai visų pirma padarė didelę įtaką kitiems 
romantikams: V. Hugo, H. Heinei, A. Mickevičiui, M. Lermontovui 
if t. t., įkvėpdami juos naujiems literatūrinės romantizmo srovės še- 
devrams. 


Agnė lešmantaitė 


GYVENTI LAISVĖJ MAN NORĖTŲS 


Gyventi laisvėj man norėtųs, 
Klajot po kalnus ir girias, 
Braidyt po tyrlaukius smėlėtus, 
Plaukyt po melynas marias! 
Mana širdis nemėgsta pančių — 
Ją traukia bangos, sūkuriai, 

Ji pompos angliškos nekenčia — 
Jai mielesni uolų gūbriai. 


Šalin, plevėsos tituluoti! 

Be jūsų man — smagiau kur kas: 
Man gėda linkčiot ir meluoti 

Ir pašlemėkų spaust rankas! 
Mane pre žilo okeano 

Tu, o likime, nudangink, 

Ten, kur mintim skrendu iš seno, 
Ten, kur nėra vergų aplink! 


Aš jaunas dar. Bet mano proto 
Nejaudina džiaugsmai tušti. 
O, kad žmogus tiksliai žinotų, 
Kada ateis diena rūsti! 
Anksčiau nebūčiau patikėjęs, 
Kad mano sapną išblaškys 
Kraupi uesa... Tikrovės vėjas 
Umiai atmerkė man akis! 


DŽORDŽAS BAIRONAS 


Ne vieną draugą ir bičiulį 
Turėjau aš, — bet kurgi jie? 

Aš savo liūdesį didžiulį 

Nešu pats vienas širdyje. 

Dažnai man sielą — sielą niaurią — 
Praskaidrina būrys svečių, 

Bet ir pakėlęs pilną taurę 

Tikros linksmybės nejaučiu. 
Bjauru klausyt prie stiklo vyno — 
Ne priešų, ne draugų, o tų, 
Kuriuos likimas apdalijo 
Garbingais rangais ir turtu. 

Jūs nuo manęs seniai nutolot, 
Vienminčiai brangūs ir mieli, 
Bet aš prisimenu jus nuolat 
Puotų naktinių kvaituly. 


O, morerie! Tu lyg dievaitė, 

Tu lyg svajonė man buvai! 

Bet dingo, dingo jau laikai tie, — 
Į ją žvelgiu šaltai, blaiviai. 
Žavingų šypsnių man nereikia, 
Nereikia rūmų prabangos! 

Kas sugrąžins man laimę taikią, 
Kurios ilgiuos be atvangos? 


Nors aš giliai jus, žmonės, myliu, — 
Sudie norėčiau tarti jums 

Ir bėgt į dykumą nebylią, 

Kur nieks ramybės nesudrums. 
Pavydžiu tau, sparnuotas paukšti! 

„Poezija 


DŽORDŽAS BAIRONAS. Poezija 
Kodel ne sakalas esu 
Ir negaliu pakilt į aukš — 
Tenai, toli, už debesų? 


1806 

DŽORDŽAS BAIRONAS. Poezija 
LOKNAGARAS 


Nereikia man parkų ir žydinčių rožių, — 
Dykūnams išlepintiems jus palieku. 
Ilgiuos Kaledonijos rūsčiojo grožio, 
Ilgiuosi kalnų, kur taip laisva, puiku! 
Girdžiu, kaip perkūnai padangėj atbunda 
Ir daužo snieguotas kalnų kepures, 
Kaip šniokščia kriokliai ir tarpekliuose dunda, — 
Niūrus Loknagare, ilgiuosi tavęs! 


Prisimenu vėlei aš savo vaikystę: 
Kaip škotas, lengvu apsisiautęs pledu, 
Aš mėgdavau čia susimąstęs užklysti 
Ir vienas klajoti miškingu šlaitu. 
Kai saulė, per dieną pavargusi, leidos, 
Dažnai aš matydavau jos spinduliuos 
Senovinių didvyrių pamirštus veidus, — 
Užtat, Loknagare, tavęs taip ilgiuos! 
— Kas aidi tenai? Ar ne dainos herojų, 
Kurie savo tėviškę gynė kadais? — 
O, taip, tai jų dvasios vidunaktį joja 
Ristais, nesuvaldomais vėjo žirgais. 
Ir vėtra pakyla, ir sūkurius suka, 
Atrieda žiema vežimu lediniu, 
Ir žiūri paveikslai senolių pro ūką — 
Paveikslai karių Loknagaro kilnių! 

DŽORDŽAS BAIRONAS. Poezija 


— Nejaugi prieš lemiamą mūšį, narsuoliai, 
Sapnai jums neatskleidė jūsų lemties? — 
Jūs kntot Kulodene, bet ligi šiolei 
Tebesat gyvi ir nebijot mirties. 
Jūs miegat ramiai, kaip ir jūsų gentainiai, 
Kalnuoto Bremaro giliam rūsyje, 
Ir šlovę galiūnų mums primena dainiai, 
Ir tu, Loknagare, didžiuojiesi ja! 


Seniai Loknagaro ilgiuosi kaip draugo, 

Svajoju seniai pamatyti jį vėl. 
Jis tuščias, paniuręs — ten gėlės neauga, 

Bet jis mano širdžiai brangus kažkodėl. 
Britanija! Aš tavo lygumą jaukią 

Mielai atiduočiau už kalnus plikus: 
Romus tavo grožis manęs nebetraukia, — 

Aš myliu tave, Loknagare nykus!* 


1806 


* Loknagaras (dar kitaip žinomas Lečinigero vardu) - kalnyno viršūnė šiau- 
rinėje Skotijoje. 
Kaledonija — taip romėnai buvo praminę Škotiją. 
Kulodenas - šiaurinės Škotijos vietovė, kur 1764 m. škotų kariniai būriai 
kovėsi su anglų kariuomene ir buvo sumušti. 
Bremaras - šiaurinės Škotijos vietovė. 

DŽORDŽAS BAIRONAS. Poezija 


Dviejų žydrų akių šviesa 
Aptemo... Ašara tau rieda — 
Skaisti ir vaiski kaip rasa 


Žibutės melsvo žiedo. 


Tu šypsais, ilgesio pilna, — 
Ir blėsta spindesys safyro: 
Ką reiškia jo šalta liepsna 


Prieš tavo žvilgsnį tyrą? 


Labiau vis blausiasi dangus, 
Už girių — saulės nematyt, 
Bet vienas spindulys blankus 


Pro debesis dar švyu. 


Taip tavo šypsena švelni 

Apšviečia mano sielos naktį, 

Taip jos gyva šviesa many 
Lyg žaros baigia degti. 


1814 

DŽORDŽAS BAIRONAS. Poezija 


O, nesakyk: viltis — tai laimė. 
Jautn ir mylinu širdis 

Negali, ne, pamiršt savaime 
To, ką žadėjo praeitus. 


Kas taip svaigino mūsų protą, 

Kuo apsivylėm taip anksti, 
Kas buvo vien tiktai svajota, — 

Tai neišdyla atminty. 
Bet vyk į šalį paiką mintį, 

Kad vėl sugrįš seni sapnai... 
Mums net baugu prisipažinu, 


Kuo mes pavirtome nūnai! 


1816 


15 


DŽORDŽAS BAIRONAS 


ŠIANDIEN MAN SUKAKO 
TRISDEŠIMT ŠEŠERI METAI 


Nutilk, širdie! Užtenka plakti: 

Tu nebejaudini širdžių. 

Nors negaliu jausmų uždegti, — 
Mylėt geidžiu. 


Pagelto mano meilės sodas, 

Šalna pakando radastus... 

Vystu be džiaugsmo ir paguodos, 
Tylus, rūstus. 


Vulkanų akmenys dar daužos 

Krūtinės vėstančioj gelmėj, 

Ber aš, lyg gedulingas laužas, 
Gęstu ramiai. 


Svajonės, sielvartai — išnyko, 

Skausmai negąsdina manęs, 

O meilė - meilė man paliko 
Vien grandines... 


Ber kam liūdžiu, netekęs žado? 

Ne laikas čia dejuoti man! 

Šlovė į pergalę mus veda — 
Arba kapan! 


Garbingo kupinas pavydo, 

Pažvelk, kaip kaunas Graikija! 

Lyg Spartos karžygys ant skydo, 
Didžiuokis ja! 


„Poezija 


DŽORDŽAS BAIRONAS. Poezija 


Širdie, arbusk! Į mūšį — drąsiai, 

Kaip sūnūs tos puikios šalies, 

Kur tu maištingai savo dvasiai 
Jėgų semies! 


Senų aistrų nutildyk ugnį, 

Būk vyras — ir žvilgsniu blankiu 

Žiūrėk į mėlyną bedugnę 
Žavių akių. 


Jei tu jaunystės taip gailiesi, 
Tai kam gyvent? Šaly laisvoj 
Užsimiršimą rast galėsi — 

Ir žūt kovoj. 


Tu už kareivio trumpą šlovę 
Gražesnio kelio nežinai, — 
Tad kardą imk - ir ten, kur stovi, 


Mik amžinai...* 


Misolungi, 1824 01 22 


* Šiandien man sukako trisdešimt šešeri metai. Pas- 
kutinis Bairono eilėraštis. Parašytas 1824 m. sausio mėn. 22 d. (poeto gimi- 
mo dieną) Misolungi mieste, Graikijoje. Po trijų mėnesių Baironas tame pa- 
čiame Misolungį mieste mirė. 

KAINAS 
Misterija 
VEIKĖJAI 


Adomas 
Kainas 
Abelis 
Ieva 

Ada 

Cilė 
Angelas 
Liuciferis 

DŽORDŽAS BAIRONAS. Kainas 
PIRMAS VEIKSMAS 
SCENA I 


Vietovė netoli rojaus. Saulėtekis. Adomas, Ieva, Kainas, Abelis, Ada ir 
Cilė aukoja aukas 


Adomas 

Praamži! Visagali! Visaregį! 

O, tu, kurs vienu dievišku žodžiu 
Iš tamsumos ant vandenų beribių 
Paleidai šviesą, — tau šlovė, Jehova! 
Šlovė, šlovė tau rytmečio aušroj! 


Ieva 

O, tu, kursai mums dovanojai saulę 
Ir pirmą sykį dieną nuo nakties 
Atskyrei, kurs bangom nurodei kelią 
Ir dangų šį sukūrei! Tau šlovė! 


Abelis 

Tu, kurs išskaidei stichijas visas 

Į žemę, orą, vandenį ir ugnį, 

Kurs naktį tamsią nubarstei žvaigždėm, 
O šviesiai dienai suteikei šešėlį 

Tam, kad žmogus mylėtų šį pasaulį 
Ir garbintų Kūrėją! Tau šlovė! 

Ada 

Praamži! Tėve viso, kas tik gyva! 

O, tu, kurs gėrį mums davei ir grožį, 
Idant tave mylėtume, - priimk 

Ir mano meilės balsą! Tau šlovė! 

DŽORDŽAS BAIRONAS. Kainas 


Cilė 

O, tu, kuris, sutvėręs mus visus 

Ir, padarą palaiminęs kiekvieną, 

Į rojų leidai žalčiui įropot, 

Idant iš ten išvytų mano tėvą, — 
Mus nuo pagundų sergėk! Tau šlovė! 


Adomas 
Ko tyli Kainas, pirmgimis manasis? 
Kainas 


O ką gi man daryti? 


Adomas 
Pasimelsk. 


Kainas 
Jūs, rodos, meldėtės. 


Adomas 

Labai karštai. 
Kainas 
Ir garsiai: aš girdėjau jus. 
Adomas 

Tikiuosi, 
Jog mus išgirs ir Visagalis. 
Kainas 

Amen! 


Adomas 
Bet ko gi tu tyli, sūnau vyriausias? 


Kainas 
Kam burną aušinti? 

DŽORDŽAS BAIRONAS. Kainas 


Adomas 

Kalbėk aiškiau. 
Kainas 
Aš neturiu ko melstis. 


Adomas 


Tai dėkok. 


Kainas 


Nėra už ką. 


Adomas 
Už tai, kad gyveni. 


Kainas 


O gal užtai, kad mirsiu? 


Ieva 
Vargas mums! 
Užginto medžio vaisiai ima kristi. 


Adomas 

Ir mes juos turim rinkti... Dieve! Kam 
Pasodinai tu pažinimo medį? 
Kainas 

Kodel gi jūs gyvybės medžio vaisių 
Paniekinot tada? Jo paragavę, 
Galėtumėte Dievo nebijot. 


Adomas 

Nepiktžodžiauk, sūnau: juk panašiai 
Kadais Angis kalbėjo. 

Kainas 


Kas 1š to? 

DŽORDŽAS BAIRONAS 


Ar pažinimo ir gyvybės medis 
Neaugo rojuje? Ar pažinimas 
Ir gyvastis — nėra didžiausias gėris? 


Tad kas gi pikto gali būt jame? 


Ieva 

Sūnau! Visai taip pat ir aš kalbėjau, 
Kai, nuodėmėn įpuolusi, rengiaus 
Gimdyr tave. Kad tik netektų man 
Nelaimę savo — tavyje regėti! 

Dangaus malonę atgavau. Bet tu 

Už rojaus vartų neįkliūk į spąstus, 
Kurie dausoj pražudė mus, tėvus. 

Tuo, ką mes turim, stenkis pasitenkint! 
Jei būtume taip elgęsi pirma, — 

Tu jaustumeis, sūnau, laimingas šiandie. 


Adomas 

Mes pabaigėm maldas; dabar visi 
Sugrįžkim prie darbų, kurie mūs laukia; 
Nesunkūs jie yra: jaunoji žemė 

Už triūsą mums atlygina dosniai 

Ir gausiai visko teikia. 


Ieva 
Mielas Kainai, 
Imk pavyzdį iš tėvo, būk kaip jis 
Kantrus ir linksmas. 
Adomas ir Ieva išeina 
Čilė 


Broli, tu neini? 

Abelis 

Kodėl tu toks niūrus ir apsiblausęs? 
Juk šitai nepagelbės tau nė kiek, 

O gali tik užrūstinti Praamį. 

Ada 

Nejaugi tu, brangusis mano Kainai, 
Ir ant manęs pyksti? 


Kainas 

Ne, Ada, ne! 
Pabūt norėčiau valandėlę vienas. 
Ak, Abeli, man taip kažko negera... 
Bet tai praeis. Palik mane, brolau. 
Jūs, mano sesės, irgi malonėkit 
Tuo tarpu pasišalinti iš čia; 
Netrukus aš ateisiu: už meilumą 
Aš jums nearmokėsiu šiurkštumu. 


Ada 

Bet jeigu tu užgaiši per ilgai, 
Atbėgsiu pas tave. 

Abelis 


Brolau, tegu 
Palaima Dievo lydi tavo sielą! 


Abelis, Cilė ir Ada pasitraukia 
Kainas 

Vienas 

Ar tai gyvenimas? Tik dirbk ir dirbk! 
Tačiau dėl ko gi vargti aš turiu? 

Dėl to, kad mano tėvą kitados 

Išvijo iš dausų? Ar aš tuo kaltas? 

Juk aš anu6Gmet nebuvau net gimęs, 
Aš gimti nenorėjau anaiptol! 

Ir keikiu tai, ką man gimimas davė. 
Kam jis paklausė moteries ir Žalčio? 
Už ką dabar jis pasmerktas kentėt? 
Kodėl gi negalėjo mano tėvas 
Pasinaudoti tuo medžiu puikiu, 
Arti kurio jis rojuje gyveno? 

Į viską jie atsako man tą patį: 
„Tokia yra Aukščiausiojo valia, 

O jis juk maloningas.“ Abejoju! 
Bent jo maloningumo vaisiai — kartūs, 
Ir aš turiu už svetimas kaltes 

Juos valgyt per malonę Visagalio... — 
Ateina kažin kas! Iš pažiūros 

Jisai atrodo angelas, tik veidas — 

Ne toks švelnus ir spindinus kaip tų 
Bekūnių sutverimų. Ko drebu aš? 
Argi jisai kuo nors yra baisesnis 

Už tuos dangaus sargybinius, kurie 
Liepsnojančiais kardais prie rojaus vartų 
Grėsmingai mosikuoja tuo laiku, 
Kai pavakariu vaikštau netoliese, 

Ir tol žiūriu į stebuklingą sodą 
(Priklausantį visai teisėtai man!), 
Kol paslepia tamsa dantytas sienas 
Ir amžinai žaliuojančius medžius? 
Ugningi cherubinų kalavijai 

Manęs neįbaugino, - tad kodėl 
Dabar, šį nepažįstamą pamatęs, 
Staiga iš baimės apmiriau? Jisai 

Už angelus, man regis, galingesnis, 

Ir ne mažiau žavingas negu jie, — 
Nors ir ne toks, koksai kadaise buvo 
Ar šiandien būt galėtų: liūdesys 
Yra apremdęs dievišką jo žvilgsnį... 
Ne, netiesa! Su sielvartu draugauja 
Mirungieji tiktai. Jis eina Čia. 
Pasirodo Liuciferis 
Liuciferis 
ZŽmogau! 
Kainas 

Kas tu esi? 
Liuciferis 

Valdovas dvasių. 

Kainas 
Ir tu teikies bendraut su žemės dulke? 
Liuciferis 
Aš įskaitau mirtingojo mintis 
Ir užjaučiu kiekvieną žmogų. 
Kainas 

Kaip! 
Tau mano mintys žinomos yra? 
Liuciferis 
Taip lygiai, kaip ir mintys tų visų, 
Kurie galvoti sugeba: per jas 
Byloja jumyse nemirtingumas. 


Kainas 
Nemirtingumas? Jo mes nepažįstam. 

Dėl mano tevo kvailojo kaltės 
Gyvybės medžio mes seniai netekom, 
O motina manoji per anksti 
Nuskynė pažinimo medžio vaisių, 
Kurs mirtų lemia žmogui. 


Liuciferis 
Netikek — 
Gyvensi tu. 


Kainas 

Aš gyvenu, tačiau 
Vien tam tiktai, kad pagaliau numirčiau. 
Šiame pasauly nematau aš nieko, 
Del ko turėčiau neapkęst mirties, 
Nors ir jaučiu su gėda savyje 
Gyvybės nenumaldomą troškimą, 
Tą įgimtą ir gaivalingą geismą, 
Kurį užgniaužti trūksta man jėgų; 
Patsai save aš niekinu už tai — 
Ir vis dėlto gyventi nenustoju.... 
Verčiau nebūčiau gimęs! 


Liuciferis 

Tu gimei — 
Ir amžinai gyvensi. Tavo kūnas 
Priklauso žemei ir į žemę grįš, 
Bet tu paliksi toks, koksai buvai. 
Kainas 


Koksai buvau! Tik tiek? Ir ne daugiau? 


Liuciferis 


Tu gal pnlygsi mums. 

Kainas 

O jūs kokie? 
Liuciferis 
Nemirštantys. 


Kainas 
Laimingi? 
Liuciferis 

Mes galingi. 
Kainas 
Aš klausiu: jūs laimingi? 
Liuciferis 


Ne. O tu? 


Kainas 
Kaip aš galiu svajoti apie laimę? 
Zvelk į mane! 


Liuciferis 
Niekinga žemės dulke! 


Ir tu dediesi nelaimingas? 


Kainas 
Taip. 
O tu kas — su visa galybe savo? 
Liuciferis 
Esu tasai, kurs tavo sutvėrėju 


(eidavo būt, - tasai, kuris tave 
Nebūtų niekad šitokį sutvėręs. 


Kainas 
Iš tikro, tu į Dievą panašus... 

Liuciferis 

Ber aš - ne Dievas; Dievo nepasiekęs, 
Tetrokštu vieno: likti koks esu. 

Jis nugalėjo, — lai sau viešpatauja! 


Kainas 
Kas ji s? 
Liuciferis 
Kūrėjas žemės ir žmonių... 
Kainas 
Ir dangiškų esybių, ir dangaus! 
Taip gieda — aš girdėjau — serafimai, 


Taip mano tėvas tvirtina. 


Liuciferis 

Jie gieda 
Ir šneka vien tatai, kas liepta jiems, 
Nes bijo taptu tuo, kas mudu esam: 
Tu - tarp žmonių, o aš — tarp dvasių. 


Kainas 
Kas gi 
Mes esam? 


Liuciferis 

Tie, kurie pirmi supratom 
Nemirtingumą savąjį; mes tie, 
Kurie veidan tirono visagalio 
Be baimės žiūrime ir sakom drąsiai, 
Kad jo pikti darbai nėra geri. 
Jis giriasi sukūręs mus. Kažin... 
Aš netikiu tom pasakom. Bet jeigu 
Jisai iš ukro mus yra sukūręs, 

Tai sunaikinti mūsų nevalios: 

Mes esam neminingį! Jis tokius 
Padarė mus, idant kankint galėtų... 
Na, ką gį, lai kankina sau! Jis didis, 
Bet ta didybe teikia laimės jam 
Tiek pat turbūt, kiek mums - kova kasdienė. 
Ar gali gėris blogį pagimdyt? 

Ne, niekad. O jisai tedaro bloga. 
Tegu jis Dievo soste išdidžiam 
Apverktina puikybe savo džiaugias, 
Tegu iš nuobodumo prasimano 
Naujų pasaulių ir naujų žvaigždžių, 
Bent šiuo būdu palengvindamas sau 
Nepakeliamą naštą amžinybės, — 
Vis tiek, vis tiek jis vienišas paliks, 
Nepažabotas, atšiaurus tironas! 
Kodėl jis nesutriuškina savęs? 

Tai būtų iš visų jo dovanų 
Geriausia. Bet tegu jis viešpatauja, 
Nelaimes savo daugindamas nuolat! 
Nors įvairiausių sielvartų šimtai 

Ir mus, ir jus be atvangos kamuoja, 
Bet mes visus pakenčiame vargus, 
Užjausdami vieni kitus širdingai. 

O jis? Nerasdamas didybėj laimės, 
Nerasdamas ramybės kančiose, 
Jisai vis kuria, kuria... Gali būt 
Jam vieną gražią dieną šaus į galvą 
Sau pasidirbti sūnų — panašiai 

Kaip tau yra jisai padirbęs tėvą, — 
Tačiau žinok, jog nieko jam nereikš 
Net savo tikrą sūnų paaukoti. 

Kainas 

Kalbi tu apie tai, kas jau seniai 
Vaidenosi neaiškiai mano protui: 

Aš niekad negalėdavau suderint 

To, ką matau, su tuo, ką aš girdžiu. 
Ir motina, ir tėvas šneka man 

Apie medžius, vaisius ir apie žalčius; 
Kasdien regiu vadinamą jų rojų 

Ir angelus su degančiais kardais, 
Sustojusius prie vartų uždraustų; 
Kasdien velku aš sunkų darbo jungą, 
Kankinamas nerimstančios minties; 
Kasdien žiūriu aplinkui ir jaučiu: 
Šiame pasauly dulkė aš, bet viską 
Aprėpia mintys, gemančios many. 
Lig šiol galvojau, kad tik vienas aš 
Turiu kentėti šitaip... Mano tėvas 
Su savo likimu jau susitaikė; 

O motina užmiršti spėjo tai, 

Kas dilgino jai geismą pažinimo 

Ir vardan ko net amžinos bausmės 
Jinai nepabijojo; mano brolis — 
Kuklus piemuo, jis kaimenes sau gano 
Ir pirmgimius bandos aukoja tam, 
Kurio dėka mums duoda vaisių žemė, 
Kai ją aplaistom prakaitu savu; 
Sesuo manoji Cilė, dienai auštant, 
Kartu su paukščiais himnus gieda jam, 
Net ir žmona, net mylima Ada 
Negali mano graužaties suprasti. 

Aš dar kol kas nesutikau žmogaus, 


Kuris mane užjaustų! Juo geriau: 

Su dvasiomis užmegsiu aš draugystę. 


Liuciferis 

Tokios draugystės vertas tu esi: 
Kitaip aš nesileisčiau su tavim 
Šiandieną į kalbas. Tau apkerėti 
Pakaktų žalčio... 


Kainas 
Tai, vadinas, tu 
Anąsyk mano motiną sugundei? 


Liuciferis 

Jei aš ir gundau kuo, tai vien teisybe. 
Juk pažinimo medis iš tiesų 

Daug ką pažinti leido jums. O argi 
Gyvybės medis nevaisingas buvo? 
Ar aš esu uždraudęs kada nors 

Jį lies? Negi aš subrandinau 
Užgintą vaisių — tam, kad jis viliotų 
Smalsumą sutvėrimų nekaltų? 

Jus būčiau lygius su dievais padaręs, — 
Ojis išvarė jus iš rojaus lauk, 
„Idant dievais netaptumėte jūs, 
Gyvybės medžio vaisiaus paragavę.“ 
Argi ne taip bylojo jis tada? 


Kainas 

Tikrai, man šitaip pasakojo tie, 

Kurie pro griausmą jo žodžius girdėjo. 
Liuciferis 

Tai kas gi tąsyk demonas yra? 

Ar tas, kurs geidžia jūsų pražūues, 

Ar tas, kurs jums norėjo duoti laimę, 

Nemirtingumą, išmonę ir galią? 


Kainas 
Reikėjo jiems nuskint abu vaisius, 
Arba neskint visai. 


Liuciferis 
Jau vienas — jūsų; 


Belieka antro paragaut. 


Kainas 


Bet kaip? 


Liuciferis 

Atkaklumu pasieksite jūs viską. 
Negali niekas numalšinti proto, 
Kurs moka likti ištikimas sau 
Kuris pelnytai nori viešpatauti 
Pasaulyje. 


Kainas 
Prisipažink: juk tu 
Sugundei mano motiną ir tėvą? 


Liuciferis 

Niekinga žemės dulke! Kam gi man 
Juos gundyu? Ir kaip? Kuriuo būdu? 
Kainas 

Bet, sako, žalčiu buvo pasivertus 
Dvasia piktoji. 

Liuciferis 

Kas tai sako? Šitaip 

Neparašyta knygoje dangaus. 

Net Dievas niekados nebūtų drįsęs 

Taip įžūliai meluot! Vien žmogus, 
Pamatęs, kaip žemai jisai nupuolė, 
Iš baimės tegalėjo sumanyt 

Ant mūs galvos suversti savo kaltę. 
Žaltys iš tikro buvo tik žaltys — 

Iš to pat molio kaip ir jūs, tačiau 
Gudresnis negu tie, kuriuos sugundyt 
Jis ryžosi, nuvokdamas gerai, 

Kad laimė jų - trapi, kad pažinimas 
Prapuldys ją. Nejaugy tu tiki, 

Jog aš galėjau tyčia pasiversti 
Sutvėrimu mirtingu? 


Kainas 
O vienok 


Tame sutvėrime slypėjo velnias. 


Liuciferis 

Ne; bet kalba jo dvišako liežuvio 
Prižadino šėtoną kituose. 

Žaltys - kartoju — buvo t i k žaltys: 
Tai gali tau patvirtint cherubinai, 
Kurie budriai užgintą vaisių saugo. 
Praeis daugybė amžių — ir tada, 
Kai jūsų ir anūkų jūsų kaulai 

Po žemėmis seniai bus sudūlėję, 
Gal ateities laikų žmogus sukurs 
Pirmosios jūsų nuodėmės legendą 
Ir man priskirs pavidalą, kurio 
Neapkenčiu aš - lygiai kaip ir viso, 
Kas lenkiasi ir šliaužioja prieš jį, 
Sukūrusį tiek gyvių įvairiausių 
Tam, kad pasaulis garbintų visaip 

Jo niūrų, vienišą nemirtingumą. 
Tačiau mes tiesą žinome — ir turim 
Ją drąsiai skelbt. Adomas ir Ieva, 
Buklaus paklausę šliužo, nusidėjo. 
Bet gundymas — ne mūsų darbas. Ko 
Niekingam rojuj pavydėt galėtų 
Erdvių beribių viešpačiai? Beje, 
Kalbu aš apie tai, ko tau žinot 
Neleidžia netgi pažinimo medis. 


Kainas 

O vis dėlto nerasi tokio daikto, 
Kurio aš savo įžvalgiu protu 
Netrokščiau sužinot. 


Liuciferis 

Nejaugi niekas 
Tavęs nebaido? 
Kainas 

Išbandyk. 
Liuciferis 

Ar mirčiai 

Tu drįstum pažiūrėti į akis? 
Kainas 
Lig šiolei jos neteko mums regėti. 


Liuciferis 
Bet teks, deja, patirti. 


Kainas 
Mano tėvas 
Pabaisa ją vadina paprastai, 

O motina tuoj ima gailiai verkti; 
Akis į dangų Abelis nukreipia; 
Nuleidus galvą, tyliai meldžias Cilė; 
Ada su baime žiūri į mane. 


Liuciferis 


O tu? 


Kainas 
Kiekvieną sykį, kai tiktai 
Girdžiu aš apie mirtų visagalę, 
Kurios pasauly niekas neišvengs, — 
Užplūsta mano širdį keistos mintys 
Ir kaip ugnis ją degina. Nejau 
Mirties nugrumti aš nesugebėčiau? 
Bežaisdamas, vaikystės dienomis 
Aš grumdavausi tolei su liūtu, 
Kol jis ištrūkdavo iš mano glėbio 
Ir bėgdavo niaurodamas tolyn. 
Liuciferis 
Mirus — bekūnė ir neregima, 
Bet ji praryja visa, kas tik gyva. 
Kainas 
Jinai kitiems padaro tiek žalos, 
Jog aš maniau, kad tai gyva būtybė. 
Liuciferis 
Naikintojas paaiškina lai tau. 
Kainas 
Kas toks? 
Liuciferis 

Naikintojas — arba, jei non, 

Kūrėjas... Kam jis kuria? Vien uk tam, 
Kad būtų kas naikint. 


Kainas 

To nežinojau, 
Tačiau, išgirdęs šnekant apie mirtų, 
Galvojau panašiai. Nesuprantu, 
Kas ji yra, bet man jinai atrodo 
Siaubinga... Daugel kartų aš nakčia 
Žvilgsniu ieškojau jos nykioj tamsybėj; 
Toli, prie rojaus sienų atšiaurių, 
Švytravo cherubinų kalavijai, 
Aplink didžiuliai šmėsčiojo šešėliai, — 
Ir man tada vaidenosi mirus... 
Aš laukiau, pilnas nerimo, aš troškau 
Bent pamatyti tą, kurios mes bijom, — 
Bet ji man nesirodė vis; ir aš, 
Nuo prarastojo rojaus nusigręžęs, 
Pavargusias akis kreipiau į dangų, 
Į žibančias mėlynėje žvaigždes. 
Nejaugi mirs ir jų didingas grožis? 
Liuciferis 
Galbūt; bet jus ir palikuonis jūsų 
Gerokai pergyvens. 


Kainas 

Labai džiaugiuosi. 
Norėčiau aš, kad jų švelni šviesa 
Negestų niekad. Kas yra mirtis? 
Jaučiu, kad ji baisi; bet k a s jinai — 
Suvokti ligi galo neįstengiu. 
Ji paskirta kaltiems ir nekaltiems 
Kaip neišvengiama v is ų blogybė... 

O kuo gi ji bloga? 


Liuciferis 
Tuo, kad išsyk 


Paverčia žmogų dulke. 


Kainas 
Ir tatai 
Vadinasi mirtis? 


Liuciferis 
Jos nepažįstu 
Ir negaliu tau nieko atsakytu. 


Kainas 

Atgal sugrįžti žemėn nebylion 
Ne taip jau būtų bloga; aš ir sau 
Linkėčiau to. 


Liuciferis 

Koksai gėdingas geismas! 
Adomo norai buvo kilnesni: 
Jisai širdingai troško pažinimo. 
Kainas 

Bet ne gyvybės. Argi ne dėl to 
Paniekino jisai gyvybės medį? 
Liuciferis 

Jis išvarytas buvo iš dausų. 
Kainas 

Kokia žiauri klaida, kad iš pradžios 
Jisai gyvybės vaisiaus nenuskynė! 
Kol nepažino gėrio jis ir blogio, 
Tol buvo jam nežinoma mirus. 

Deja, aš dar kol kas nesusigaudau, 
Kas ji yra, bet jos bijau savaime, 
Nors ko bijau — nė pats to nežinau. 


Liuciferis 

O aš, kuris žinau pasauly viską, 

Aš nieko nebijau! Matai, ką reiškia 
Tikrasis pažinimas. 


Kainas 
Sutinki 


Būt mokytoju mano? 


Liuciferis 
Su mielu noru, — 
Tiktai su viena sąlyga. 


Kainas 


Su kokia? 
Liuciferis 
Pulk prieš mane ant kelių, nusižemink: 


Aš — tavo viešpats. 


Kainas 
Savo maldose 
Ne tavo vardą mano tėvas mini. 
Liuciferis 
Juk aš ne Dievas. 


Kainas 


Bet toks pat kaip Dievas. 


Liuciferis 
Aš nieko bendra neturiu su juo 

Ir nelabai del šito graudinuosi. 
Sutikčiau būt kuo nori - aukštesniu 
Ar žemesniu už jį, — bet tik ne vergu 
Jo sosto. Aš sau vienas viešpatauju, 
Tačiau esu galingas. Daug kas jau 
Tarnauja man; greit garbintojų mano 


Bus dar daugiau. Tad būk pirmųjų tarpe. 


Kainas 

Nors Abelis ir skatina mane 

Kartu su juo aukas aukoti Dievui, 

Ber aš lig šiol nenulenkiau galvos 

Prieš tą, kuriam vis meldžias tėvas. Kam gi 
Aš lenksiuos tau? 


Liuciferis 
Nejaugi niekad jam 
Tu nenusilenkei? 


Kainas 

Sakau, kad ne! 
Beje, tu juk dediesi visažinis: 
Mane kamantinėt tau nėr prasmės. 
Liuciferis 
Kas nepanoro Dievui nusilenku, 
Tas tuo pačiu nusilenkė jau man. 
Kainas 
Aš nevergausiu nė vienam iš jūsų. 
Liuciferis 
Ir vis dėlto esi tu mano tarnas: 
Jį niekindamas, aukštini mane. 

Kainas 
Kaip tai suprast? 


Liuciferis 

Bus laikas — sužinosi. 
Kainas 
Manos gyvybės paslaptį atskleisk. 
Liuciferis 
Paskui mane žingsniuoki. 


Kainas 


Negaliu: 


Turiu eit dirbu žemę. Aš žadėjau... 


Liuciferis 


Žadėjai — ką? 
Kainas 

Priskintu vaisių. 
Liuciferis 


Kam? 


Kainas 
Ant aukuro su broliu juos sudėsim. 


Liuciferis 
O tu man gyreisi, jog niekuomet 
Nesi Kūrėjui savo nusilenkęs! 


Kainas 
Tiesa; bet Abelis mane įprašė, 


Aš nusileidau... Atnašaus jisai, 
Ne aš. Be to, Ada... 

Liuciferis 
Ko nutilai tu? 


Kainas 

Ji man sesuo; iš motinos vienos 

Mes esame tą pačią dieną gimę. 

Ji ašarom išplėšė iš manęs 

Šį pažadą. O, aš pakelčiau viską 

Ir nusilenkčiau, rodosi, bet kam, 
Kad tik jos verkiant nematyčiau! 


Liuciferis 
Einam. 


Kainas 
Gerai. 


Įeina Ada 


Ada 

O aš tavęs ieškojau, broli. 

Jau pokaičio atėjo valanda, 

Bet liūdna mums be Kaino. Aš suspėjau 
Šiandieną atidirbti už tave. 

Išsirpę vaisiai tvaska tartum saulė. 
Eime. 


Kainas 
Tu nieko nematai? 


Ada 

Matau — 
Štai angelas; man tai nebe pirmiena. 
Mes šičia jų sutinkame nemaža. 
Galbūt jis mūsų poilsiu taip pat 
Norėtų pasidžiaugt? Širdingai prašom. 

Kainas 
Į angelus kitus, kuriuos pažįstam, 
Jisai nepanašus nė truputėlį. 


Ada 
Tad esama kitokių angelų? 
Vis viena mes priimsim jį maloniai, 
Kaip ir anuos kitus: jie niekados 
Mumis nesibodėdavo. 
Kainas 
Liuciferiui 

Būk svečias. 
Liuciferis 
Keliauk su manimi. 
Kainas 

Turėsiu eiti 
Drauge su juo. 
Ada 

Ir mus paliksi? 
Kainas 

Taip. 

Ada 
Mane paliksi tu? 
Kainas 

Brangioji Ada!.. 


Ada 
Einu ir aš su tavimi sykiu. 

Liuciferis 
Ne, jai negalima. 
Ada 

Kas tu toksai, 


Kurs nori širdį nuo širdies atskirti? 


Kainas 
Jis Dievas. 


Ada 
Kas pasakė tau? 


Kainas 
Jis kalba 
Lyg Dievas. 


Ada 

Taip kalbėjo ir žaltys, 
Vienok jisai melavo. 
Liuciferis 

Klysti, Ada! 
Juk pažinimo medis neapgavo... 


Ada 
Bet pasmerkė kentėti amžinai. 


Liuciferis 
Žinojimas yra kančia; vadinas, 
Žaltys nesumelavo. Kuo gi jis 
Tada jus suviliojo? Vien teisybe. 
O juk teisybė — gėris. 
Ada 

Bet jisai 
Tik sielvartą mums teikia begalinį: 

Sunkių vargų ir baimės prislėgti, 
Mes liejam prakaitą ištrėmime, 

Dėl praeities tolydžio grauždamiesi, 
Žiūrėdami be tikslo ateitin... 

O, Kainai, neik su juo ir susitaikyk 
Su likimu, kaip mes kad susitaikėm, 
Mane mylėk, kaip myliu aš tave. 


Liuciferis 
Labiau už motiną ir tėvą? 


Ada 
Aišku. 


Ar taip mylėti —- nuodėmė? 


Liuciferis 
Tau - ne; 
Bet neišvengs jos palikuonys tavo. 


Ada 
Bene duktė manoji negalės 
Mylet Enochą, savo ukrą brolį? 


Liuciferis 
Ne taip, kaip Kainą myli tu. 


Ada 

O, Dieve! 
Nejaugi meilės jiems neteks pažint 
Ir savo meilės vaisiais pasidžiaugti? 
Ar jų nežindė šitos mano krūtys? 
Ar ne viena mus motina pagimdė — 
Abudu mus - jų tėvą ir mane? 
Nejaugi mes nemylim vienas kito 
Ir meilės tos neperduodam vaikams, 

Kurie mylėsis taip, kaip mes juos mylim? 
Tad, mielas mano Kainai, neik su juo: 


Ne toks jisai atrodo kaip visi. 


Liuciferis 

Ner nieko pikta šiandien jūsų meilėj: 
Tačiau ne mano kaltė anaiptol, 

Jei nuodėminga taps jinai vėliau, 
Kai mirę būsite ir jūsų vieton 

Ateis kiti. 

Ada 

Vadinasi, blogybėj 

Savaime nieko blogo dar nėra 

Ir aplinkybės gali ją paversu 
Dorybe? Jeigu taip, tai mes vergai... 


Liuciferis 

Kur kas už jus pranašesni vergauja; 
Vergystėn neįpuolė tik tokie, 
Kurie vargingos laisvės neišmainė 
Į pataikavimo tylias kančias, 

Nes nepanoro, skambindami arfom, 
Giedoti himnus Dievui Visagaliui, 
Ir veidmainingai liaupsint jį už tai, 
Kad jo galia didi yra be galo 

Ir įkvepia ne pagarbą ir meilę, 

O siaubą. 


Ada 
Bergi tas, kas Visagalis, 


Turėtų būt geriausias iš visų. 


Liuciferis 
Ar toks jis buvo rojuje? 

Ada 

Šėtone! 
Manęs negundyk savo gražumu. 
Atrodai tu už žaltį žavingesnis, 
Bet ne mažiau klastingas negu jis. 


Liuci feris 

Ir ne mažiau teisingas negu jis. 
Paklauski savo motinos Ievos, 
Ar ji nemoka atpažinti gėrį 


Ir blogį? 


Ada 

Motin, tu nuskynei vaisių, 
Kuris yra pražūtingesnis mums 
Negu kad tau. Jaunatvę savo tyrą 
Laimingai tu praleidai dausose 
Tarp dvasių nekaltų; o tavo sūnūs 
Ir dukterys nėra net matę rojaus... 
Viliotojai pikti apspito juos 
Ir, Dievo gražbylystės pasigavę, 
Maištinga jų pačių mintim juos gundo — 
Taip, kaip tave, lengvarikę ir skaisčią, 
Gudrus žaltys sugundė kitados. 
Aš nieko atsakyti negaliu 
Šiam nemirtingam demonui — ir veltui 
Bandau jam atsispirt... Žiūriu į jį 
Su baime ir su ilgesiu drauge; 
Aš noriu bėgt nuo jo — ir neįstengiu: 
Jo akyse - slaptingas žavesys 
Kurs masina ir keri mano žvilgsnį... 
Širdis krūtinėj spurda neramiai, 
Aš virpu - ir jaučiu, kad vis arčiau 

Mane jis traukia... Gelbėk, gelbėk, Kainai! 


Kainas 
Jisai ne velnias — nebijok, sesuo. 


Ada 

Tik jau ne Dievas ir ne Dievo tarnas. 
Man teko daug matyti cherubinų 

Ir serafimų, bet jisai nė kiek 

Iš povyzos į juos nepanašus. 


Kainas 
Bet esama archangelų taipogi, 
Kurie visus juos viršija. 
Ada 
Tiesa. 
Tačiau ar jie palaima džiaugias? 


Liuciferis 
Ne: 
Vergijoje palaimos būt negali. 


Ada 

Nemoka, sako, niekas taip mylėt, 
Kaip serafimai; nieks nežino tiek, 
Kiek cherubinai. Kas tu? Cherubinas. 
Nes meilės nepažįsti. 


Liuciferis 

Na, o jei 
Žinojimas — aršiausias meilės priešas, 
Tai ką tu pasakytum apie tą, 
Kurį pažinęs, tuoj mylėt nustoji? 
Jei cherubinui, žinančiam tiek daug, 
Tikroji meilė svetima, — išeina, 


47 


DŽORDŽAS BAIRONAS. Kainas 


Jog serafimas myli tik todėl, 
Kad paikas jis... Žinojimo ir meilės 
Suderint neįmanoma: tai rodo 
Adomo ir Ievos liūdna dalia. 
Ar meilė - ar žinojimas! Kitokio 
Pasirinkimo nėr. Tad apsispręsk. 
Antai jau tavo tėvas apsisprendė: 
Iš baimės Dievą garbina jisai. 
Ada 
O Kainai, rinkis meilę! 
Kainas 

Meilė Adai 
Yra man įgimta — ir nieko kito 
Pasauly aš nemyliu. 


Ada 
Ne tėvų? 


Kainas 
Labai jie mus mylėjo, skindami 
Tą vaisių, per kurį netekom rojaus! 


Ada 

Tada mes dar nebuvom gimę, Kainai, 
O jeigu net ir būtume, - nejau 
Mums nedera gimdytojų mylėt, 

Kaip ir savų vaikų? 


Kainas 
Sūnau Enochai 
Ir tu, dukryt, maža plepute mano! 
Jei laime judviejų tikėčiau aš, 
Daug ką mielai sutikčiau dovanoti... 

Bet šito — niekados, per amžių amžius, 
Atleist negali kartos ateities! 

Bus visada prakeiktas atminimas 
Žmogaus, pasėjusio tuo pat metu 
Gyvybės mūsų ir piktybės sėklą. 

Jis paragavo uždraustojo vaisiaus 

Ir tuo nelaimę užsitraukė sau: 

Jam buvo to per maža - ir jisai 
Mane pagimdė, ir tave, ir visą 

Kol kas dar negausingą mūsų būrį, 
Pasmerkdamas, deja, baisioms kančioms 
Nepaprastą daugybę sutvėrimų, 
Milijonus, — ne, milijardus tų, 
Kunem bus lemta gimti kada nors, 
Kurių aš tevu būti privalėsiu!.. 
Grožybe tavo veido, tavo meilė 
(Šaltinis mano meilės ir džiaugsmų), 
Akimirksniai saldaus užsimiršimo 
Ir visa, ką mylėti mes įpratę 

Tiek savyje, uiek savo vaikuose — 
Juk visa tat karčių skausmų keliais, 
Kur laimė tenušvinta taip retai, 
Galvotrūkčiais arba ramiai, iš lėto, 

Į nežinią, į mirtį veda mus 

Ir palikuonis mūsų. Aš matau, 

Jog pažinimo medis mus apvylė: 
Tėvai, padarę nuodėmę, svajojo 
Bent sužinoti paslapų mirties; 

Bet mes tuo tarpu žinome tik viena: 
Jog esam nelaimingi... Jeigu taip, 
Tai argi negalėjom apsieiti 

Be vaisių užgintų ir be angių? 

Ada 

Nesijaučiu aš, Kainai, nelaiminga; 
Ir jeigu tik laimingas būtum tu... 
Kainas 

Na, ir gerai, būk sau viena laiminga. 
Žinok: nereikia laimės man tokios, 
Kur visus mus žemina. 


Ada 

Viena 
Laiminga būti - negaliu, nenoriu; 
Tiktai drauge su savo artimaisiais 
Galėčiau laimę rast. Kas man mirtis? 
Aš nepažįstu jos ir nebijau, 
Nors ji nelyginant kraupus šešėlis 
(Taip ją vaizduoja!) niūkso ties manim. 


Liuciferis 
Tu negali viena laiminga būti? 


Ada 

O, Dieve! Argi kas galėtų vienas 

Būt geras ir laimingas? Niekados! 
Vienatvėje gyvent — nusikaltimas; 
Todėl skubu aš visad kuo greičiausiai 
Pas brolius ir tėvus ir pas vaikus. 


Liuciferis 

Bet jūsų Dievas vienišas yra; 
Nejaugi nelaimingas jis ir blogas? 
Ada 

Jis —- anaiptol ne vienišas: jo valioj — 
Ir angelai, ir žmonės, su kuriais 

Jisai pasidalija savo laime 

Ir jaučiasi laimingas tuo būdu. 
Pasaulyje nėra didesnio džiaugsmo, 
Kaip savo džiaugsmą perteikti kitam. 


Liuciferis 

Man įdomu, ką mano tavo tėvas, 
Kurs neseniai išvytas iš dausų... 

Ką mano Kainas, jo sūnus vyriausias? 
O tavo siela — ar jinai rami? 


Ada 
Deja, toli gražu! Bet kas tu toks? 
Tu angelas? 


Liuciferis 

Ne; o del ko, - paklauski 
Visų daiktų ir gyvių sutvėrėjo, 
Jums teikiančio tiek laimės ir džiaugsmų: 
Jis žino šitą paslaptį. Mums lemta 
Kentėti — ir vieni iš mūsų kenčia, 
Kiti mėgina šiaušts, bet perniek: 
Taip mus įtikinėja serafimai... 
Tačiau, man regis, verta pakovoti, 
Nes vis uek pat blogiau nuo to nebus. 
Dvasia apdovanota išmintim, 
Kuri ją šaukia į teisybės kelią, 
Kaip šaukia jūsų jauną, giedrą žvilgsnį 
Skaisti aušrinė prieblandoj melsvoj. 


Ada 
Puiki žvaigždė; aš myliu ją už grožį. 
Liuciferis 


Jei taip, kodėl negarbini tu jos? 

Ada 
Todėl, kad tėvas garbina tik vieną 
Neregimąjį. 


Liuciferis 

Simboliuos žavinguos 
Neregimojo šlovę regim mes. 
Ta spindinti aukštumoje žvaigždė — 
Visų kariaunų dangiška valdovė. 


Ada 

Mums tėvas sakė matęs patį Dievą, 
Sutvėrusį ir motiną, ir jį. 
Liuciferis 

O tau matyt Kūrėją pasitaikė? 


Ada 
Jį mačiusi esu jo kūriniuos. 
Liuciferis 


O jo tikram pavidale? 


Ada 

Vargu. 
Nebent tik savo tėvo asmeny, 
Kuris yra Aukščiausiojo paveikslas; 
Nebent jo angeluos, kurie iš tolo 
Panašūs į tave; jie skaistesni, 
Bet tu už juos gražesnis, galingesnis: 
Nelyginant vidurdienis saulėtas, 
Šiltai ir tyliai žvelgia jie į mus, — 
O tavo akyse - nakties bedugnė, 
Kurioj pro baltą šydą debesų, 
Tarytum saulių įstabių šimtai, 

Padangėj purpurinėj žiba žvaigždės; 
Jų tolima viliojanti šviesa 

Tokia minkšta, švelni ir maloni, 
Jog ašaros nenoromis man rieda 
Taip, kaip dabar, bežiūnnt į tave. 
Jei tu patsai jautiesi nelaimingas, 
Tai bent iš mūsų laimės neatimk! 
Leisk man apverkti tavąjį likimą. 


Liuciferis 
O! Tu žinai, jog ašarų marias 


Dar teks pralieti... 


Ada 
Man? 


Liuciferis 

Visiems. 
Ada 
Kas jie? 
Liuciferis 
Jie - begaliniai milijonai tų, 
Kurie šiame pasaulyje gyvens 
Ir, jį palikę, pragarą pripildys: 
Jų gemalą tu savyje nešiojies. 
Ada 
Jis mus prakeikia... Kainai, tu girdi? 


Kainas 
Lai šneka. Aš einu su juo. 


Ada 
Kur link? 

Liuciferis 
Tenai, kur jis tik valandą išbus, 
Bet pamatys tatai, kas amžių bėgy 


Sutverta buvo. 


Ada 
Kaip tat gali būti? 


Liuciferis 

O jūsų Dievas per kelias dienas 
Argi pasaulio naujo nesutvėrė 

Iš nuolaužų pasenusio pasaulio? 
Kodėl gi jo tuometis talkininkas 
Per valandą parodyt nepajėgs 
To, ką jis taip ilgai kadaise kūrė 


Ir taip ūmiai sugriovė? 


Kainas 
Vesk mane. 


Ada 
Ar jis tikrai sugrįš po valandos? 


Liuciferis 

Tikrai. Mes laiko varžtų nepažįstam. 
Mes galim amžinybę sutalpint 
Akimirkon vienon - ir vieną mirksnį 
Paversti amžinybe. Nemėgink 
Matuoti mus mirtingųjų mastu... 
Beje, tai paslaptis. Na, einam, Kainai. 
Ada 

Ar jis sugrįš? 

Liuciferis 


Taip, moterie. Jis — pirmas 

Ir paskutinis iš visų žmonių 

(Tiktai aną, vienintelį, išskyrus), 
Kuris čionai pareis, kad jo dėka 

Šis nebylus ir pusdykis pasaulis 
Žmoningas taptų. 


Ada 
Kur tu gyveni? 


Liuciferis 

Kur gyvenu aš? Erdvėje, visur, 

Kur tavo Dievas ar dievai gyvena. 
Minis, gyvybė, laikas, amžinatvė 
Ir žemė, ir dangus, ir visa kita, 
Kur sutvėrimai žemės ir dangaus 
Nūnai gyvena ar gyvens vėliau, — 
Yra pusiau tarp mūsų padalyta. 
Štai ji — beribė mano viešpatystė! 
Valdau aš ir tatai, kas jam priklauso, 
Ir tai, kas tepriklauso man vienam. 
Jei neturėčiau šitokios galybės, 
Kažin ar čia kalbėčiau su jumis! 
Žvelk: netoliese budi angelai. 
Ada 

Jie panašiai budėjo ir anuomet, 
Kai gundė mano motiną žaltys. 


Liuciferis 

Greičiau tad ryžkis, Kainai! Numalšinsiu 
Tau pažinimo troškulį kaipmat — 

Ir nesigniebsiu vaisių uždraustų, 

Kad nenustotum paskutinio gėrio, 

Kurį tau nugalėtojas paliko. 

Eime su manimi. 


Kainas 
Klausau tavęs. 


Liuciferis ir Kainas išeina 
Ada 


Saukia bėgdama iš paskos 
O Kainai, Kainai! Mielas mano broli! 

ANTRAS VEIKSMAS 


I SCENA 
Bedugnė erdvė 


Kainas 
Aš oru skrieju — ir nepuolu žemėn, 
Nors ir bijau nukrisu. 


Liuciferis 
Būk ramus 
Ir pasikliauk manim: aš čia valdovas. 


Kainas 
Bet argi pasikliauti tavimi — 
Ne nuodėmė? 


Liuciferis 

Kas tiki - nesuklups, 
Kas abejoja — žus. Juk taip byloja 
Įsakymas to tariamojo Dievo, 
Kuris mane yra apšaukęs velniu 
Akivaizdoje angelų, — o jie, 
Lyg aidas šitą žodį pasigavę, 
Jį skleidžia tarp niekingų padarų, 
Nesugebančių pakylėt aukščiau 
Smulkių ir vergiškų jausmelių savo, 
Įpratusių aklai ir girt, ir peikti 
Vien tai, ką jiems įsako šeimininkas. 
Bet man nereikia to, aš ne toksai! 
Už savo mažo, siauro pasaulėlio 
Tu daug kitų pasaulių pamatysi 
Ir net nebūsi pasmerktas kančioms, 
Jei būgštauti arba dvejot pradėsi. 

Ateis tokia diena, kada žmogus 
Laisvai sau vaikščios vandenų paviršium 
Ir pasakys kitam: „Tikėk ir ženki" — 
Ir per putotas keteras bangų 

Anas lengvai žingsniuos. Aš nesakau: 
„Tikek manim - ir būsi išganytas". 
Ne, tu kaip lygus lėk šalia manęs 
Per neaprėpiamas dangaus platybes, 
Idant galėtum savo akimis 

Regėti gyvą metraštį senų 

Ir esančių, ir būsimų pasaulių. 


Kainas 
Kas tu bebūtum - demonas ar Dievas, 
Sakyk: ten mūsų žemė? 


Liuciferis 

Negi tu 
Neatpažįsti žemės, iš kurios 
Sutvertas buvo tavo tėvas? 
Kainas 

Kaip! 
Tas mėlynas menkuts skritulėlis, 
Plevenantis greta ano, mažesnio, 
Ir panašus į tą, kurs naktimis 
Nuo aukštumos apšviečia mūs pasaulį, — 
Nejau tai mūsų rojus? Kur jo sienos, 


Sargybiniai? 


Liuciferis 
Parodyk rojaus vietą. 


Kainas 
Aš negaliu! Mes lekiame pirmyn 

Greičiau už saulės spindulius, ir žemė 
Tolydžio vis mažėja... Apie ją 
Tarytum švyti ratilas ugninis — 

Toks, kokį pastebėdavau prie rojaus 
Aplink pačias galingąsias žvaigždes. 
Mes jau toli nuskridome - ir aš 
Matau, kaip skęsta du šviesos taškeliai 
Žvaigždžių nesuskaičiuojamų tvane. 
Liuciferis 

O ką tu pasakytum sužinojęs, 

Jog esama pasaulių didesnių 

Už jūsų žemę, kad yra esybių, 

Kur kas tobulesnių negu žmogus, 
Kad jųjų skaičius praneša gerokai 
Niekingą jūsų padermę, kad jie 
Apdovanoti širdžia ir jausmais, 

Kad jie gyvena, sielojasi, kenčia 

Ir kad nė vienas neišvengs mirties? 


Kainas 
Be abejo, didžiuočiaus sugebėjęs 


Tatrai suvokti savo mintimi. 


Liuciferis 

O jei laki minus yra nelaisvėj 
Rambaus ir nevalyvo jūsų kūno, 

Jeigu jinai, žinodama tiek daug 

Ir trokšdama kaskart daugiau pažinti, 
Vergauja nešvankiausiems geiduliams, 
Jei jos patsai didžiausias malonumas 
Tera gėdinga ir šlykšti apgaulė, 
Išsunkianti visas jėgas vien tam, 

Kad gyvasų galėtumėt suteikti 

Šimtams naujų būtybių trumpaamžių, 
Iš anksto pasmerktų kentėt ir mirt... 


Kainas 

Ką apie mirtį aš žinau? Tik tiek, 

Kad ji — baisi, kad ji - kiekvieno mūsų 
Siaubinga, apgailėtina dalia: 

Bent šitaip nuolat sako man tėvai, 
Kuriems aš privalau dėkingas būti 

Už mirtį ir už gyvasų kartu. 

Bet, demone, jei tai tiesa (0 man 
Skausmingas nujautimas nemeluoja!), 
Gyvent ilgiau nė mirksnio aš nenoriu! 
Juk veisti gyvus padarus, idant 

Jie daugel metų iš eilės kamuotųs 

Ir žūtų pagaliau — yra tas pat, 

Kaip sėt pasauly žudynes ir mirtį. 


Liuciferis 
Suprask, ne visas mirsi tu: dalelė 
Liks ir toliau gyva. 


Kainas 

Kaip sykis tai 
Kūrėjas nuslėpė nuo mano tėvo, 
Išvydamas iš rojaus jį ir kaktą 
Paženklindamas ženklu prapulries. 
Težūsta visa, kas many mirtinga, 
Ir tegu tvyro tai, kas jungia žmogų 
Su angelu. 


Liuciferis 
Aš angelas taip pat. 
Tu nori būti toks kaip aš? 

Kainas 

Bet kas tu? 
Man tu parodei tokius dalykus, 
Jog aš lenkiuosi prieš galybę tavo, 
Nes savo akimis dabar matau, 
Kad ji nustelbia manąją galybę, — 
Nors visgi mano lūkesčių drąsių 
Ir potroškių patenkint neįstengia. 


Liuciferis 

O kas gi tai per potroškiai didingi, 
Kune žeme ropoja taip kukliai 
Sykiu su kirminais? 


Kainas 

Kas tu per vienas, 
Kad taip labai puikuoji ir nešies 
Gamtos ir amžinybės valdovu, 
Bet vis dėlto atrodai nusiminęs? 


Liuciferis 
Aš toks, koksai atrodau. Atsakyk: 


Ar tu norėtum nemirtingas būtu? 


Kainas 

Tu tvirtinai, jog būsiu nemirtingas — 
Vis vien, ar aš norėsiu to, ar ne. 
Man tai yra naujiena; bet jei taip, — 
Leisk būsimą nemirtingumą savo 
Patirti šiandien. 


Liuciferis 
Tu patyrei jį 
Tada, kai dar manęs nepažinojai. 

Kainas 
Kuriuo būdu? 


Liuciferis 
Kentėdamas. 


Kainas 
Nejau 
Ir mūsų kančios truks per amžius? 


Liuciferis 
Spręsi 
Tu pats ir tavo sūnūs — mes visi. 


Bet pažiūrėk, koksai didingas vaizdas! 


Kainas 

Pasauli įstabus! Ir jūs, pulkai 

Kaskart naujų, vis puikesnių žvaigždžių! 
Sakykit, kas jūs esate? Kas toji 

Žydra, beribė oro dykuma, 

Kur skrendat jūs lyg lapai rudeniniai 
Ties rojaus upių vandenais giedrais? 

Ar jūsų kelias aiškiai nužymėtas? 

Arba galbūt laisvai ir sumišai, 
Apsvaigusios nuo savo amžinumo, 

Jūs lekiate į tolį begalinį, 

Apie kurį baisu net pagalvos?.. 

O, Viešpatie! O, viešpačiai! Vis tiek kas! 
Gėriuos jumis ir jūsų kūriniais, 
Kiekvieno jūsų poreiškio gražybe! 

Tarsi atomui liepkit man numirt 

(Jei uk atomai miršta!) — arba leiskit 
Man perprast jūsų išmintį ir galią! 
Nors dulke aš, bet savo mintimi 


Apglėbiu tai, ką regi mano akys... 

O demone, gyvybę man atimk — 


Ar iš arčiau duok viską pamatyti! 
Liuciferis 
Pakankamai arti tu. Atsigręžk, 
Pasižiūrėk į žemę. 
Kainas 

Kurgi ji? 
Regiu tik begales žvaigždžių aplinkui. 
Liuciferis 
Čionai pažvelk. 


Kainas 
Aš nieko nematau. 


Liuciferis 
Štai — ji dar spingsi. 


Kainas 
Kur? Tenai? 


Liuciferis 
Taip, ten. 


Kainas 
Negali būtu! Pnieblandoj vakarėj 
Tarp girių ar ūksmingam paupy 
Aš ugnines matydavau muses 
Ir žibančius vabaliukus: man rodos, 
Kad jie švytėdavo ryškiau kaip žemė, 
Kuri maitina juos. 
Liuciferis 

Dabar tau teko 
Maryr ir spindinčius vabaliukus, 

Ir spindinčius pasaulius. Ką gi tu 
Galėtum apie juos man pasakyu? 


Kainas 

Jog ue ir tie — savaip yra žavingų, 
Jog poskrydį planetos nemarios, 
Kaip ir plevenimą auksinės musės, 
Vairuoja kažin kas; jog net naktis 
Jiems ne pati šį grožį teikia. 


Liuciferis 


Kas gi? 


Kainas 


Atsakymo aš laukiu iš tavęs. 


Liuciferis 
Turėtumei drąsos pasižiūrėtu?.. 


Kainas 

Į ką? Lig šiol tu neparodei nieko, 
Kas būtų kiek apstulbinę mane. 
Liuciferis 

Gerai! Ką tu norėtumei regėt: 
Mirtingus padarus ar nemirtingus? 
Kainas 

Beje, ka s gyvas padaras yra? 
Liuciferis 

Dviejų pradų skirtingų derinys. 
Kas domina tave? 


Kainas 
Tai, ką matau. 

Liuciferis 
O kas pirma labiausiai traukė širdį? 


Kainas 
Tai, ko nesu aš niekuomet regėjęs 
Ir neregėsiu: paslaptys mirties. 


Liuciferis 
Aš tau parodžiau tuos, kurie nemiršta; 
Gal mirusius norėtum pamatyt? 


Kainas 
Norėčiau. 


Liuciferis 
Tąsyk neškit mus pirmyn, 
Sparnai galingų! 


Kainas 

Kaip mes orą skrodžiam! 
Žvaigždynai traukiasi ir blėsta... Žeme! 
O, kur tu, žeme? Duok į ją pažvelgt: 
Aš — jos sūnus. 
Liuciferis 

Ji dingo iš akių. 
Visatos erdvėje — jinai mažesnė 
Negu kad tu prieš ją. Bet nemanyk, 
Jog pasiseks nuo jos tau atsiplėšti, — 
Ne, tu pas ją sugrįši dar. Jinai 
Sudaro dalį mūs nemirtingumo. 


Kainas 
Kur tu dabar keliauti ketini? 


Liuciferis 
Į viešpatiją žuvusių pasaulių, 

Kurių skeveldra - žemė. 


Kainas 
Tad išeina, 


Kad ji sena? 


Liuciferis 

Kaip ir pati gyvybė; 
O juk gyvybės būta prieš tave, 
Ir prieš mane, ir pagaliau prieš tuos, 
Kurie net mudu su tavim pranoksta. 
Daug kas gyvens be galo; o ne vienas, 
Kas dedasi bepradis, — iš tiesų 
Turėjo tokią pat niekingą pradžią, 
Kaip tu. Galingi žūsta — ir vietas 
Užleidžia menkaverčiams padarams, 
Kuriuos yra sunku įsivaizduoti. 
Tiktai erdvė ir laikas nesikeičia, — 
Nors, antra vertus, besikeisdami 
Težūsta trapūs žemės sutvėrimai... 
Tu — žemės dulkė ir dėl to galėsi 
Suprasti ir regėti vien tatai, 
Kas žemės pagimdyna. 
Kainas 

Kaip! Tik tiek? 
Nepabijosiu nieko... 
Liuciferis 

Tad pirmyn! 
Kainas 
Kaip greitai blėsta žvaigždės! Prieš minutę 
Man iš arti atrodė kai kurios 
Didžiulės lyg pasauliai... 

Liuciferis 
Tai iš tikro — 


Pasauliai. 


Kainas 
Rojus ten yra taipogi? 


Liuciferis 


Galbūt. 


Kainas 
() žmonės? 


Liuciferis 

Gal yra ir žmonės, 
Ar padarai, pranašesni už juos. 
Kainas 
Ir angys? 
Liuciferis 

Jeigu esama žmonių, 
Vadinasi, šliužų taip pat netrūksta, 


Nors kojomis jie vaikščioja dažnai. 


Kainas 


„ Kainas 


Labiau vis tolsta žvaigždės... Kur mes lekiam? 


Liuciferis 

Į praeities šešėlių nebylių 

Ir ateities miglotos karalystę. 
Kainas 

Tirštėja tamsuma. Išnyko žvaigždės. 
Liuciferis 

Bet tu matai vis viena. 

Kainas 
Kaip klaiku! 
Nei saulės, nei mėnulio... Nei ugnelės... 
Nakties bežvaigždės drumzlinoj mėlynėj 
Gigantiški sustingę gurvoliai 
Pro ūkaną paraudusią dūluoja, 
Bet nepanašūs jie į tuos pasaulius, 
Kurie lig šiolei švietė mums kely 
Ir buvo, rodos, kupini gyvybės: 
Tenai net pro užslinkusias miglas 
Aš veikiai įžiūrėdavau viršūnes 
Aukštų kalnų, gilias lomas ir klonius 
Ir milžiniškus plotus vandenų; 
Iš jųjų tryško žiežirbos; aplinkui 
Žėravo dideli ugnies žiedai, 
Ir spinduliavo šalimais mėnuliai, 
Primindami brangiosios žemės veidą. 
O šičia viskas taip gūdu, nyku... 


Liuciferis 
Bet aišku. Tu regėti troškai mirtų 
Ir mirusius? 


Kainas 

Kadangi apie juos 
Girdėjau aš — ir nuodėmė Adomo 
Yra pasmerkus mus visus myriop, — 
Man dirstelėt norėtųsi šiandieną 
Į tai, ką aš anksčiau arba vėliau 
Turėsiu pamatyti būtinai. 


Liuciferis 


Veizdėk! 

Kainas 
Visur tamsa... 


Liuciferis 
Ji bus per amžius; 
Bet mes atidarysim jos vartus. 


Kainas 
Garai didžiuliais verčias grumulais... 
Iš kur jie? 


Liuciferis 
Zenk pirmyn. 


Kainas 
Ar aš sugrįšiu? 


Liuciferis 

Be abejonės. Kas gi, jei ne tu 

Ir jei ne tavo giminė pripildys 

Dar pustuštę kol kas mirties buveinę? 


Kainas 

Iš lėto sklaistos debesys tiršti 

Ir mus apsiaučia kamuoliais gauruotais. 
Liuciferis 


Įeik. 


Kainas 


O tu? 
Liuciferis 
Nebūgštauk. Be manęs 


Nebūtumei patekęs niekados 
Vaiduoklių karalystėn. Tad į priekį! 

Abudu pradingsta tarp debesų 


II SCENA 


Pragaras 
Pasirodo Liuciferis ir Kainas 


Kainas 

Kokie nejaukūs, tylūs, rūškani 

Atrodo šie pasauliai bekraštiniai! 

Jie apgyventi dar kur kas tirščiau 

Negu anie apvalūs milžinai, 

Kurių tiek daug ten, aukštumoj, švytruoja. 
Jog, aš pradžioj juos palaikiau ne masėm, 
O spindinčiais gyventojais dangaus — 

Ir tik paskui, kada, arčiau priskridęs, 
Gerai įsižiūrėjau, — supratau, 

Kad tai erdvėj degą bedvasiai kūnai, 
Maitintojai šimtų gyvų būtybių. 

Bet čia — taip debesinga ir tamsu 
Tarytum naktų... 


Liuciferis 
Šičia viešpatauja 
Mirus. Tu ją norėtum pamatyt? 


Kainas 

Ką aš galėčiau atsakyti tau, 

Jos nepažindamas? Bet jeigu tiesą 
Man pasakoja tėvas apie ją, — 

Tai ji... O, Dieve! Pagalvot šiurpu... 
Prakeikiu tą, kurs davė man gyvybę, 


Tačiau surišo ją su mirtimi, 

Betykančia kaltam ir nekaltam 
Atimti menką dovaną gyvybės. 


Liuciferis 
Kodėl tu šitaip keiki savo tėvą? 


Kainas 

Todel, kad, gyvastį suteikęs man 
Ir uždraustojo vaisiaus paragavęs, 
Jisai mane prakeikė tuo pačiu. 


Liuciferis 
Taip, judu riša bendras prakeikimas. 
Bet kaipgi tavo broliai ir vaikai?.. 


Kainas 
Priims jie prakeikimą iš manęs, 
Iš savojo gimdytojo ir brolio. 
Tai, ką patsai gavau, paliksiu jiems! 
O, tu, niūri, beribe karalyste 
Sklidžių šešėlių, šmėklų milžinų, 
Čionai ryškių, ten dunksančių miglotai, 
Bet visada tokių liūdnų, didingų! 
Kas tu esi? Gyvybė ar mirtis? 
Liuciferis 
Jinai — drauge ir tas, ir tas. 
Kainas 

O kas gi 
Yra mirus? 
Liuciferis 

Ar jūsų sutvėrėjas 
Jums nepasakė, kad mirtis — tai naujas 
Gyvenimas? 

Kainas 
Tuo tarpu mes iš jo 
Tesužinojom tiek, kad mirs visi. 


Liuciferis 
Gal jis šią paslapų atskleisti teiksis? 


Kainas 
Geidžiu sulaukti tos dienos laimingos. 


Liuciferis 

O, iš tiesų, laiminga bus diena, 
Kaip po kančių baisiausių paaiškės 
Negimusių būtybių milijardams, 
Kad jos iš anksto pasmerktos yra 
Gyvenu kančiose. 


Kainas 

Kokie didingi 
Šešėliai skraidžioja aplink mane! 
Kas jie tokie? Jie taip mažai panašūs 
Į tas dvasias, kurias mačiau nesyk 
Ties vartais mūsų prarastojo rojaus; 
Jie skiriasi taipogi nuo žmonių, 
Nuo mano tėvo, nuo sesers, nuo brolio 
Ir nuo vaikų, ir nuo manęs paties, 
Bet vis dėlto ne angelai atrodo, 
Nors išvaizda oria, grožiu, jėga 
Mirtinguosius pralenkia. Man neteko 
Mįslingesnių regėti sutvėrimų: 
Neturi serafimo jie sparnų, 
Tačiau iš savo povyzos ir gymio 
Neprimena žmogaus arba žvėries 
Ar šiaip kurio nors kito gyvo daikto; 
Jų žavesys ir jų didi stiprybė — 

Kaip tobuliausių žemės padarų, 
Bet jie tokie keisti, jog abejoju, 
Ar galima laikytu juos gyvais. 
Liuciferis 


O jie gyveno. 


Kainas 


Kur? 


Liuciferis 
Ten par, kur tu. 


Kainas 


Kada? 


Liuciferis 

Tuomer, kai vaikščiojo pasauly, 
Kurį tu vadini žeme. 
Kainas 

Tačiau 

Adomas tam pasauly buvo pirmas. 
Liuciferis 
Taip, pirmas jūsų tarpe, bet tarp jų 
Jis nepajėgtų būt net paskutinis. 
Kainas 
O kas yra jie? 
Liuciferis 

Tai, kuo būsi pars. 


Kainas 


O buvo kas? 

Liuciferis 

Gyvi, protingi, guvūs, 
Prakilnūs ir garbingi padarai, 
Tiek pat pranašesni už tavo tėvą 
(Kai dar jisai gyveno dausose), 
Kiek tavo išsigimę palikuonys 
Po šešiasdešimt tūkstančių kartų 
Bus menkesni negu vaikai Adomo: 
Jų padermės gležnumo pavyzdys — 
Tu pars. 


Kainas 

Deja!.. Nejaugi žuvo jie? 
Liuciferis 
Taip, jie visi apleido s a v o žemę, 
Kaip tu apleisi savąją. 
Kainas 


Vienok 
Jų žemė buvo mano žemė. 


Liuciferis 
Aišku. 
Kainas 
Bet ji pasikeitė. Tokiems galiūnams 
Joje per ankšta būtų. 
Liuciferis 
Kitąsyk 
Ji buvo daug puikesnė. 
Kainas 


Tad kodėl 


Jinai sunyko? 

Liuciferis 
Pasiklauski tą, 
Kuris ją sunaikino. 


Kainas 

Kaipgi jis 
Padarė tai? 
Liuciferis 

Smūgiu negailestingu 
Sutriuškino jis viską — ir tada 
Iš suchijų aprimusių chaoso 
Pasaulis naujas gimė pamažu. 
Gyvenime tokių dalykų reta, 
Bet amžinatvėj — tiek ir tiek. - Pažvelk 
Į praeities paveikslą. 


Kainas 
Jis baisus! 


Liuciferis 
Bet užtatai teisingas. Pažiūrėk 
Į tuos šešėlius: jie kadais alsavo 


Kaip tu dabar. 


Kainas 
Ir aš prilygsiu jiems? 


Liuciferis 

Tegul atsako į tatai kūrėjas. 
Parodžiau tau, kuo pirmatakai tavo 
Pavirto; kas jie buvo kitados — 

Tu tik gali neaiškiai numanyti, 
Kiek leidžia tavo nuovoka silpna 

Ir prado neminingojo krislelis, 
Glūdįs prote ir užmojyj žmogaus. 

Jus vienija su jais gyvybės gėris, 
Kurio jie nebeteko, ir mirus, 
Kurios tu neišvengsi; visa kita 

Tave labiausiai jungia su šliužais, 
Savaime atsiradusiais dumble 

Ir grimzlėse pasaulio sudaužyto, 
Kurio blyški skeveldra - jūsų žemė, 
Tasai paikybės rojus, tas tamsus 
Apakėlių juokingų knibždėlynas, 
Bijąs šviesos labiau negu nuodų. 
Įsidėmek gerai, kuo tapo šiandien 
Ir kaip anksčiau atrodė šie gigantai. 
O gal tau nusibodo jau? Tuomet 
Sugrįžk prie savo darbo, kaski žemę: 
Tave nunešiu veikiai atgalios. 


Kainas 
Aš liksiu čia. 
Liuciferis 


Ilgam? 


Kainas 

Visiems laikams. 
Jei šičia vėl man lemta atsidurti, 
Verčiau nė nesijudinsiu. Be to, 
Man žemė nusibodo... Leisk pabūti 
Šešėlių viešpatijoj. 
Liuciferis 

Nevalia. 

Vaiduoklių karalystė — tai tukrovė; 
Kas jų pasauly prieglobos sau ieško, 
Tas turi žengti pro mirties vartus — 
Taip lygiai, kaip ir jie yra įžengę. 

Kainas 
Pro kokius gi vartus įėjom mes? 


Liuciferis 

Pro mano! Apsuptas bežadžių šmėklų, 
Tu gyvas, nes kvėpuoji manimi. 

Bet tau reikės sugrįžt savon planeton; 
Tad nesvajoki likti čia, pakolei 


Neišmuše tavoji valanda. 


Kainas 
O jiems ar teks išvysti vėlei žemę? 


Liuciferis 

Jų žemė dingo amžinai... Jos veidą 
Taip pakeitė audringi gaivalai, 

Kad nieks neras pažįstamo sklypelio 
Ant jos suakmenėjusios plutos. 

O, kokio nuostabaus pasaulio būta! 


Kainas 
Jis ir dabar užtektinai puikus. 
Ant žemės nerūgoju aš nė kiek, 
Nors priverstas esu ją kasinėti; 
Aš piktinuos vien tuo, kad privalau 
Už jos kiekvieną duodamą gėrybę 
Mokėti savo prakaitu, kad niekaip 
Aš negaliu pasotinti savy 
Tiesos nenumalšinamo troškimo, 
Kad nuolatos drebėti aš turiu 
Prieš mirtį ir gyvenimą. 
Liuciferis 

Matai, 
Kas iš pasaulio tavo pasiliko? 

Deja, tau net sunku įsivaizduot, 
Koks buvo jis anksčiau. 


Kainas 
O kas tokie 
Ten stūkso? Tie gremėzdai nepaslankūs — 
Gal patys atšiauriausi iš visų: 
Jie primena man žvėns laukinius, 
Nakčia tarp girių staugiančius siaubingai, 
Tik šitie dešimt kartų klaikesni... 
Jie žymiai aukštesni už rojaus sienas, 
Liepsnojančios jų akys žaižaruoja 
It cherubinų rankose kardai, 
Ir lyg kamienai medžių apgenėtų 
Didžiulės iltys kyšo iš nasrų. 
Kas buvo kitą kartą jie? 
Liuciferis 
Tas pat, 
Kas ten, pas jus, mamutai. Aibių aibės 
Tokių esybių guli žemėj. 
Kainas 
Argi 
Jų visiškai nebėr daugiau? 


Liuciferis 

Neber. 
Jei jūsų gležnakūnė padermė 
Su šitokiais siaubūnais susiremtų, 
Jinai sugniužtų beregint — ir tuo 
Išsyk paverstų niekais prakeikimą, 
Kuris ją slegia. 

Kainas 
Kam gi mums kovoti? 


Liuciferis 

Tu užmiršai, ką pranašavo jums 
Tasai, kuris išvarė jus iš rojaus: 
„Kova prieš viską ir mirtis visiems, 
Visur dejonės, sielvartai ir ligos." 
Tokie yra užginto medžio vaisiai. 


Kainas 
Tačiau už ką gi mirti pasmerkti 
Ir žvėrys? 


Liuciferis 

Jūsų Dievas juk pasakė, 
Kad tyčiomis sutvėrė juos žmonėms, 
O žmones - sau. Nejaugi trokšti tu, 
Kad jų likimas būtų laimingesnis 
Už jūsų? Jei ne nuodėmė Adomo, — 
Puikiausiai sau gyvuotų jie visi. 


Kainas 

Kaip gaila! Vargšai! Panašiai kaip mes, 
Nė rojaus obuolio neparagavę, 

Kurs davė mirtį vietoj pažinimo, 

Už mano tėvo kaltę kenčia jie. 

Tai m e | o medis! Mes nežinom nieko. 
Jisai žadėjo duoti mums už mirtį 
Žinojimą. Bet ką mes žinom? Ką? 
Liuciferis 

Galbūt kaipsyk žinojimo viršūnėn 
Mirus ir veda: iš visų dalykų 

Yra neabejotina tik ji; 

Vadinasi, jinai geriausias kelias 

Į tikrą pažinimą. Aš manau, 

Jog uždraustasis medis nemelavo, 
Nors lėmė pražūų. 


Kainas 
Kaip čia niauru! 
Žvelgiu aplinkui — ir stebiuos. 


Liuciferis 

Tuo tarpu 
Dar neatėjo tavo valanda. 
Materija negali iki galo 
Suprasti dvasios. Džiaukis bent patyręs, 
Jog esama pasaulių ir tokių. 
Kainas 
Mes ir pirma žinojom apie mirų. 
Liuciferis 
Bet nenumanet, kas yra už jos. 
Kainas 
Man ir dabar tatai nepaaiškėjo. 
Liuciferis 
Tu įsitikinai, jog už ribų 
Tavos būties yra būtis kitokia. 
Šį rytą tu dar nežinojai to. 
Kainas 
Bet šičia taip tamsu ir slėpininga... 


Liuciferis 


Palauk: praskaidrins viską ateitis. 

Kainas 

O kas gi šita spindinti prieš mus 
Glotni, neišmatuojama mėlynė, 
Kurią su rojaus upės vandenais, 
Srovenančiais pro manąją buveinę, 
Palyginti galėčiau, jei ne ši 
Stebėtina bekraštė platuma, 

Ne ši erdvė, žydresnė už padangę? 


Liuciferis 

Ta vaiski plynė — jūsų okeanų 
Pirmavaizdis didingas; jo krantuos 
Apsigyventi tavo ainiams lemta. 


Kainas 

Tai ištisa beribe saulės jūra! 

Kas per baidyklės keistos žaidžia ten 
Jos tviskančiam paviršiuj? 


Liuciferis 
Prieš tave 
Leviatanų šmėklos. 


Kainas 

O tasai 
Kraupus žaltys su permirkusiais karčiais, 
Iškėlęs savo galvą iš bedugnės 
Už aukštą kedrą dešimtsyk aukščiau, — 
Tas milžinas, kuris lengvai turbūt 
Apjuostų savo kūnu šiuos pasaulius, — 
Ar jis ne vienas tų, kur dausose 
Atokaitoje šildės po medžiu? 


Liuciferis 
Ieva geriausiai žino, kaip atrodė 

Jos gundytojas. 
Kainas 

Šis — per daug siaubingas. 
Anas turėjo patrauklesnis būt. 


Liuciferis 
Tau jo matyt neteko niekuomet? 


Kainas 

Esu regėjęs daug roplių visokių, 
Bet to, kurs mano motinai įpiršo 
Lemtingą vaisių, niekad nemačiau. 


Liuciferis 
O tėvas? 


Kainas 
Irgi ne: anas žaltys 
Per motuną Adomą suviliojo. 


Liuciferis 

Lengvatiki! Kai išmone nauja 

Tave ar tavo sūnus gundys žmonos, 
Žinok, kad t a s jų lūpomis byloja, 
Kas jau yra sugundęs jas pačias. 


Kainas 
Po laiko tavo įspėjimai! Kuo gi 
Dar gali gundyt moterį žalčiai? 


Liuciferis 

Ir moterims, ir vyrams atsiras 

Abipusių pagundų. Tavo sūnūs 

Tegul tatai įsideda galvon! 

Tau nuoširdžiai aš patariu kaip draugas, 
Nepaisydamas savo net naudos; 

Tikriausiai tu manęs nepaklausysi... 
Et, menkas nuostolis. 


Kainas 

Nesuprantu, 
Ką reiškia šitie žodžiai. 
Liuciferis 

Juo geriau! 
Abudu jūs — tu ir pasaulis tavo — 
Dar visiškai jauni. Argi tiesa, 
Jog tu kenti, jautiesi prasikaltęs?.. 
Kainas 
Sunku man spręsti, kuo aš nusidėjau; 
Bet sielvarto patyriau nemažai. 


Liuciferis 
Sūnau pirmasis pirmgimio žmogaus! 
Taip, tu iš tikro blogas, nuodėmingas, 
Taip, tu kamuojiesi be atvangos, 
Bet šiuie tavo negandai visi, 
Palyginti su tuo, kas tau dar skirta, 
Yra dangaus palaima — panašiai 
Kaip ue skausmai, kuriuos patirsi greitai, 
Atrodys rojaus pasaka prieš tat, 
Ką palikuonys tavo gaus pakelti, 
Lyg dulkės besidaugindami nuolat... 
Bet laikas grįžu žemėn. 
Kainas 

Ar čionai 
Tu vien tik tam atsitempei mane? 
Liuciferis 
Argi ne tu geidei pažinti tiesą? 

Kainas 
Per ją tikėjaus laimėn rasti kelią. 


Liuciferis 
Jei jūsų laimė glūdi tiesoje, — 
Tai tu esi laimingas jau. 
Kainas 

Ne veltui 
Griežtai įsakė mano tėvui Viešpats 
Nelemto medžio sergėtis. 


Liuciferis 

Verčiau 
Jis visiškai nebūtų jo sodinęs! 
Juk blogio nežinoti - anaiptol 
Nereiškia apsisaugoti nuo blogio, 
Kurio apstu visur. 


Kainas 
Negali būt! 
Aš trokštu gero. 


Liuciferis 

Kas netrokšta jo? 
Kas myli blogį vien už jo kartybę? 
Tikriausiai — niekas. Blogis — štai kur raktas. 


Štai kur esmė būties ir nebūties. 


Kainas 

O tie pasauliai, šviečiantys taip skaidriai, 
Kuriuos regėjom prieš įžengdami 

Į ūkanotą šmėklų karalystę, — 

Be abejonės, nepažįsta blogio: 

Per daug jie gražūs. 

Liuciferis 
Tu gi juos matei 
Tiktai iš tolo. 


Kainas 

Nuotolis tegali 
Sumažinu grožybę: iš arti 
Jie šimtą kartų puikesni. 


Liuciferis 

Prieik 
Prie žavingiausio žemės sutvėrimo 
Ir spręsk, ar jis ko vertas. 


Kainas 
Tikras grožis 


Man dvigubai mielesnis iš arčiau. 


Liuciferis 

Akių ir dvasios monai! Pasakyk, 
Kas iš arti labiau negu iš tolo 
Patinka tau? 


Kainas 

Ada, sesuo manoji. 
Nakties padangių mėlyna gelmė, 
Visi žvaigždynai ir šviesa mėnulio, 
Plevenančio nebyliai kaip dvasia, 
Ir pasakiški sutemų šešėliai, 
Ir spindulinga rytmečio žara, 
Ir dyvina saulėlydžio pašvaistė, 
Kai, gęstančios gedėdamas dienos, 
Nenorom saldžias ašaras aš lieju 
Ir palengva į vakarų dausas 


Su debesiais drauge skrendu svajonėm... 

Miškų unksme ir lapų žaluma, 
Ir chorai paukščių, garbinančių meilę, 
Kurių giesmė su himnais cherubinų 
Iš vieno plaukia oru tuo metu, 
Kai leidžias tamsuma ant rojaus sienų, — 
Ką reiškia visa tai prieš Ados veidą? 
Nuo žemės ir dangaus akis nukreipęs, 
Gėriuosi ja. 
Liuciferis 

Tikiu, jinai žavi, 
Žavi kaip pirmas meilės kūrinys, 
Kaip atžala jaunosios jūsų žemės, — 
Bet vis dėlto jos grožis — tik apgaulė. 
Kainas 
Tu taip kalbi, nes tu ne brolis jai. 


Liuciferis 
Zmogau! Kiekvieną, kurs yra bevaikis, 
Laikau aš savo broliu. 


Kainas 
Tąsyk tau 
Nėra prasmės draugauti su manim. 


Liuciferis 

Kažin, ar tu manęs nepasigesi. 

Bet jei tokia būtybė nuostabi 

Priklauso tau, — dėl ko tu nelaimingas? 


Kainas 

Kodėl aš gyvenu? Kodėl tu pars, 

Kodėl visi pasauly nelaimingy, 

Neišskiriant nė to, kuris sutvėrė 

Tiek bėdžių! Menkas džiaugsmas kurt vien tam, 

Kad būtų ką naikinti... Pasak tėvo, 
Jis — visagalis. Jeigu geras jis, 
Del ko tuomet piktybė taip keroja? 
Adomas sako, kad jinai — tik kelias 
Į gėrį... Štai paaiškinimas jo! 
Bet kas gi tai per gėris, kurio šaknys — 
Piktybėje? Mačiau aš, kaip ėriuką 
Angis įgylė: vargšas avinėlis 
Apsiputojęs krito žemėn tuoj, 
O motina jo blaškėsi šalia 
Ir gailiai bliovė... Tąsyk mano tėvas 
Kažin kokių žolių jam prie žaizdos 
Pridėjo — ir anas pamaželi 
Atkuto, pažvitrėjo ir, meilingai 
Prie motinos pripuolęs, ėmė žįsu, 
O ta linksmai, virpėdama visa, 
Atgijusį mažylį savo laižė, 
„Žiūrėk, sūnau, - Adomas tarė man, — 
Kaip iš piktybės gera gimsta." 
Liuciferis 

Ką gi 
Tu atsakei jam? 


Kainas 

Nieko. Juk jisai 
Yra man tėvas. Betgi jau tada 
Aš pagalvojau, kad geriau būt buvę 
Anam ėriukui visiškai išvengti 
Gyvatės geluonies, negu paskui, 
Po šitiek neapsakomų kančių, 
Gyvybę savo menką vel atgauti 
Vaistažolių dėka... 

Liuciferis 
Tu man sakei, 
Kad tau meiliausia toji, su kuria 
Iš motinos vienos esi tu gimęs, 
Kad ji dabar vaikus tavuosius peni. 


Kainas 
Teisybė. Kaip gyvenčiau aš be jos? 


Liuciferis 
Kaip aš. 
Kainas 
Nejaugi tu nemyli nieko? 


Liuciferis 
O argi tavo Dievas myli ką? 


Kainas 
Anot Adomo, myli jis visus, 
Bet aš nepastebėjau šitos meilės. 


Liuciferis 

Vadinasi, tu spręsti negali, 

Ar myliu aš ką nors, ar ne. Tau aiškus 
Tik bendras vaizdas, prieš kurį savaime 


Lyg sniegas tirpsta smulkesni dalykai. 


Kainas 
Lyg sniegas? Ką tai reiškia? 


Liuciferis 

Būk verčiau 
Patenkintas, jog nepažįsti to, 
Ką lemta bus patirti tavo ainiams, 
Ir džiaukis šilima dangaus saulėto, 
Dar niekuomet nemačiusio žiemos. 

Kainas 
Nemyli tu nė vieno sutvėrimo, 
Kurs panašus atrodo į tave? 


Liuciferis 
O tu patsai save ar myli? 


Kainas 
Taip, 
Bet daug mažiau už tą, kuri man teikia 
Gyvenimo varguos užsimiršimą, 
Kuri už viską man yra brangesnė, 
Nes myliu ją. 


Liuciferis 

Tu myli ją dėl to, 
Kad ji graži kaip rojaus obuolys, 
Kuris kadaise Ievą sužavėjo; 
Bet grožis jos nuvys — ir tavo meilė 
Praeis kaip kiekviena kita aistra... 


Kainas 
Kas grožį jos išdildyt gali? 
Liuciferis 


Laikas. 


Kainas 

Bet dienos lekia greit, o mūs tėvai 
Kol kas gražumo savo nenustoja, 
Nors prie manos sesers ir angelų 
Toli gražu prilygti neįstengia. 


Liuciferis 
Visiems ateis eilė. 

Kainas 

Skaudu girdėt! 
Bet aš nesugebu įsivaizduoti, 
Kad sumažėtų mano meilė Adai. 
Ir jeigu atžydės jos žavesys, 
Manau, jog tas, kas jį yra sukūręs, 
Turės daugiau prarasti negu aš, 
Regėdamas, kaip žūsta šitoks grožis. 
Liuciferis 
Tu myli tai, kas žus. Tavęs man gaila. 


Kainas 
O man tavęs, nes tu nemyli nieko. 
Liuciferis 
Ar tavo brolis mielas tavo širdžiai? 
Kainas 
Jisai brangus man, - kas čia nuostabaus? 
Liuciferis 
Jį myli jūsų Dievas ir Adomas. 
Kainas 
Ir aš taip pat. 
Liuciferis 

Pagirtinas dalykas, 
Kad tu toksai meilus ir nuolankus. 


Kainas 
Aš — nuolankus? 
Liuciferis 

Nors tu esi vyriausias 
Ievos sūnus, bet Abelį ji myli 

Labiau už savo pirmgimį. 


Kainas 

Žaltys 
Jos buvo numylėtinis pirmasis; 
Jis — antras iš eilės... 


Liuciferis 
Bet tavo brolis — 
Ir tėvo numylėtinis. 


Kainas 
Kas man? 
Ar Kainui nevalia mylėti to, 


Ką myli kitas? 


Liuciferis 
Net patsai Jehova, 
Dosnus, mielaširdingas jūsų Viešpats 
Ir šeimininkas uždraustojo rojaus, 
Į Abelį su šypsena švelnia 
Žiūrėti teikias. 
Kainas 
Nemačiau Jehovos 
Ir nežinau, ar moka jis šypsot. 


Liuciferis 
Bet tu matai jo angelus. 


Kainas 


Retokai. 
Liuciferis 
Tačiau tikrų tikriausiai pastebėjai, 
Kad angelai globoja tavo brolį 


Ir priima maloniai jo aukas. 

Kainas 


Na, ir tegul! Kam visos šitos kalbos? 


Liuciferis 
Tu juk galvoji apie tai iš seno. 


Kainas 

Jei netgi ir galvojau aš kada, — 

Tai kam iš naujo žadinti tą mintį... 
Stabtelia susijaudinęs 

O, demone! Mes esame dabar 
Pasaulyje, priklausančiame tau; 

Tad manojo pasaulio neminėki. 
Nemaža tu parodei man stebuklų, 
Parodei mūsų pirmtakus didžius, 
Gyvavusius toj žemėj, iš kurios 
Beliko tik mažytė atskalėlė — 
Žmonių buveinė; tu parodei man 
Švytruojančių planetų milijardus, 
Kurių būry taip blausiai bliksi žemė, 
Visų jų palydovė amžina; 

Tu man parodei gūdžią karalystę 
Šešėlių ir mirties, apie kurią 

Su tokia baime šneka mano tėvas; 
Tu daug parodei man, tačiau ne viską. 
Parodyk, kur gyvena pats Jehova, 


Kur rojus jo? Kur tavo rojus? Kur? 
Liuciferis 
Visur. 
Kainas 

Nejaug; jūs, kaip ir kiekvienas, 
Neturit savo būstinės aiškios? 
Zmogus gyvena žemėje antai; 

Kitoki padarai — kituos pasauliuos; 
Kas džiaugiasi gyvenimo šviesa, 
Tas turi savo stichiją; net tie, 
Kurie nebealsuoja mūsų oru, 

Yra visi, kaip tu man pasakei, 

Į jiems paskirtą vietą susispietę. 
Vadinasi, ir judu su Jehova 

Taip pat kur norint esat įsikūrę. 
Ar jūs su juo gyvenate kartu? 


Liuciferis 
Mes valdome kartu, gyvenam skyrium. 


Kainas 

O, kad iš judviejų tebūtų vienas! 
Gal stichijų kovojančių audra 
Bendrų tikslų akivaizdoj atslūgtų! 
Jūs — neaprėpiami, jūs išmintingi, — 
Tai ko gi nesutinkat nuolatos? 

Ir pagal savo prigimų ir galią 

Jūs broliai esate. 


Liuciferis 
O argi judu 
Su Abeliu ne broliai? 


Kainas 

Taip, mes esa m 
Ir būsim broliai. Bet galų gale — 
Tai nesvarbu. Jūs, dvasios, nepanašios 
Į žmogų. Kaip tad gali Nemirtingas 
Kovot su Neaprėpiamu - ir stumti 
Pasaulį visą sumaištin klaikion? 
Del ko gi tos grumtynės? 

Liuciferis 


Del valdžios. 


Kainas 
Tu man sakei, kad judu nemirtingi. 


Liuciferis 
Tiesa. 


Kainas 
O toji mėlyna erdvė... 


Liuciferis 
Jinai yra beribė. 


Kainas 

Negi jūs 
Abu neišsitenkate joje, 
Kad vaidijatės tarp savęs tolydžio 
Ir nevaliojat viešpataut sykiu? 
Liuciferis 
Joje mes viešpataujame abudu. 
Kainas 
Tai kam iš jūsų vienas daro pikta? 
Liuciferis 
Katras gi būtent? 


Kainas 

Tu! Kad ir gali 
Padėti žmogui, bet padėt nenori. 
Liuciferis 
Lai padeda tasai, kurs jus sutvėrė. 
Jūs esat jo — ne mano padarai. 

Kainas 
Tebūna taip. Bet aš tave prašau 
Atvert man jo ar savąją buveinę. 


Liuciferis 

Galėčiau tau atverti jas abi. 
Tačiau ateis diena, kada tu pats 

Į vieną jų įžengsi amžių amžiams. 


Kainas 


Kodėl dabar neduodi jos išvysti? 


Liuciferis 

Mirtingas tavo protas vos ne vos 
Pajėgia aiškiai perprasti tatai, 

Ką tu regėjai čia. O tu veržiesi 

Pažinti didžią paslapų dvilypę, 

Tu pamatyt įsigeidei žūtbūt 

Dviejų pradų šventoves!.. Žemės dulke! 
Besaikę savo drąsą pažabok, 

Nes, vieną jų išvydęs, tu pražūsi. 
Kainas 


Tegul! Kad uk jas gaučiau pamatyti! 


Liuciferis 

Jaučiu iš karto kalbant sūnų tos, 
Kuri susiviliojo rojaus vaisium! 
Kam žūti tau beprasmiškai? Juk tu 
Vis vien nepamatysi nieko. 


Kainas 
Argi 
Mirtis man visko neatskleis? 

Liuciferis 
Mirtis — 
Tiktai pirma pakopa. 


Kainas 

Jeigu taip, 
Aš pradedu bijoti jos mažiau, 
Žinodamas, kad ji nėra berikslė. 


Liuciferis 

Na, o dabar tau metas grįžti žemėn, 
Gyvent ir daugint padermę Adomo: 
Gert, valgyt, dirbti, linksminus, liūdėt, 


Drebėti dėl savęs, miegot — ir mirt. 


Kainas 
Tai kam gi tu man rodei visa tat? 


Liuciferis 

Buvai ištroškęs tu pažinti tiesą; 

O tai, ką mudu su tavim regėjom, 
Byloja tau: pažink patsai save. 


Kainas 
Tik viena aš žinau, deja: aš - niekas. 


Liuciferis 

Štai išdava ieškojimų žmogaus! 

Gerai įkalk į galvą ją vaikams: 

Juos tai apsaugos nuo kančių daugybės. 
Kainas 

Išpuikęs demone! Tu toks valdingas, 
Taip įžūliai kalbi, vienok yra 

Kažkas aukštesnis už tave. 

Liuciferis 

Nėra! 
Prisiekiu tau dangum, kurį jis valdo, 
Ir pragaro bedugnėm, ir šimtais 
Pasaulių, mums priklausančių, — nėra! 
Jis mano nugalėtojas — teisybė, 
Bet jis ne pranašesnis už mane. 
Jį liaupsina visi, tiktai ne aš! 
Su juo tebekariauju po šiai dienai 
Taip, kaip danguj kadaise kariavau. 
Ir požemio tamsybių prarajoj, 
Ir viešpatijoj amžių begalinių, 
Ir plotuos neapmatomų erdvių — 
Visur ir visada su juo kovosiu! 
Žvaigždynai, žemė, vandenys drebės, 
Kol eis kova didžioji, kol svarstyklės 
Pakryps į vieną pusę pagaliau 
Ir žus jisai ar jo neapkentėjas! 
Bet argi kas įstengtų kada nors 
Nemirtingumą mūsų užgesint 
Ir mudviejų nesantaiką išdildyt? 
Jis įveikė mane - ir užtatai 
Piktu vadina priešininką savo. 
O jo paties gerumas - kuo jis reiškias? 
Jei būtų pasisekę m a n laimėt, 
Piktadarys didžiausias būtų Dievas. 
Iš tikro, ką gi davė jis jauniems 
Gyventojams niekingo pasaulėlio? 
Kainas 
Jo dovanos ir šykščios, ir nemielos. 


Liuciferis 
Skubek tad žemėn grįžt — ir iš dangaus 

Naujų malonių lauk. Kiekvienas gėris 
Yra savaime gėris, blogis - blogis, 
Nepriklausydamas nuo valios to, 
Kas teikia šitą blogį arba gėrį. 

Už gerą darbą jį geru vadinkit, 
Bet neprimeskit jo niekšybių man, 
O stenkitės atsekti jų šaltinį; 

Jūs turit pasikliauti visados 
Gyvenimo patirtimi — ne žodžiais, 
Nors ir iš Dievo lūpų sklistų jie. 
Jums pažinimo medis dovanojo 
Vienintelį vertingą gėrį —- protą: 
Lai jo nenuslopina niekada 

Jokie pikti grasinimai tirono, 

Jus verčiančio aklai tikėti tuo, 
Kam prieštarauja išmonė ir jausmas. 
Galvokite ir būkit ištvermingi! 

Jei regimas pasaulis jus apvylė, — 
Pasaulį susikurkit savyje 

Ir, silpną savo prigimtį užgniaužę, 
Pasidarykit dvasios milžinais! 


Abu pradingsta 

TREČIAS VEIKSMAS 


Žemė; vietovė netoli rojaus, kaip ir I veiksme. Įeina Kainas ir Ada 


Ada 
Cit, Kainai, ženk tyliau! 


Kainas 
Gerai. O kas? 
Ada 
Ant lapų, kipansų unksmėje, 
Enochas mūsų miega. 


Kainas 

Kiparisas... 
Koks gedulingas medis! Pažiūrėk: 
Jisai nelyginant apverkia tą, 
Ką jo šešėlis gaubia. Tokį guolį 
Be reikalo tu sūnui parinkai. 
Ada 
Tenai tamsu lyg naktį; pro šakas 
Nė saulė neįšviečia, — jų pavėsis 
Tarytum skirtas saugot mūsų miegui. 
Kainas 
Taip, paskutiniam amžinajam miegui!.. 
Bet eikime artyn. 
Prieina prie kūdikio 

Koks jis gražus! 
Veidai jo rausvesni už radastas, 
Kuriom aplinkui žemė nubarstyta! 
Ada 
Kaip dailiai prasivėrusios jo lūpos! 

Ne, nebučiuok, trupuų palūkėk... 
Jį gaila būtų žadinti: netrukus 

Jo poilsis dieninis pasibaigs — 

Ir pats jisai pabus. 


Kainas 

Gerai sakai; 
Kol kas susilaikysiu nuo pagundos. 
Jis šypsosi miegodamas!.. Miegok, 
Šypsokis, jaunas įpėdini žemės, 
Kuri bemaž yra vienmetė tavo! 
Šypsokis sau, miegodamas ramiai! 
Nekaltos ir laimingos tavo dienos. 
Užgintojo neparagavęs vaisiaus, 
Dar nežinai, kad nuogas tu esi. 
Nejaugi teks ir tau pakelti bausmę 
Už nuodėmę prakeiktą, nors del jos 
Nei aš, nei tu nekaltas? Bet tuo tarpu 
Miegok saldžiai!.. Įkaito jam veidelis, 
Iš po ilgų, vos virpančių blakstienų, 
Tamsių kaip kipariso žaluma, 
Akių mėlynė juokiasi skaisti... 
Jis miega ir sapnuoja...Ką? Dausas? 
Sapnuok jas, mano vaike nedalingas! 
Jos — tik svaja... Nė vienas iš žmonių 
Nebeįžengs į uždraustąjį rojų! 
Ada 
Brangusis Kainai, nešnabždėk prie vaiko 
Liūdnų prisiminimų praeities. 
Kokia prasmė gailėtis nuolat rojaus? 
Ar mes negalim kito susikurt? 

Kainas 


Kame? 


Ada 
Kame tik nori - kad ir Čia. 
Su tavimi aš nieko nestokoju, 
Nesilgiu palaimintų dausų. 
Ar neturiu aš vyro ir sūnaus, 
Ar neturiu aš tėvo, brolio, sesės 
Ir motinos Ievos, kuriai ne tik 
Už gyvastį privalome dėkot? 


Kainas 
Mes jaučiamės dėkingi jai už mirtų, 
Neskaitant jau kitų gėrybių... 
Ada 

Kainai! 
Tas pasipūtęs demonas, kuriam 
Tave pavykę buvo paviliou, 
Suaitrino tau širdį dar baisiau. 
O aš tikėjausi, kad tie stebuklai, 
Kuriuos jis tau žadėjo, kad vaizdai 
Nūdienių ir senovinių pasaulių, 
Apie kuriuos tu pasakojai man, 
Maištingą tavo protą nuramins 
Ir tavo sielą alkstančią pasotins; 
Deja, matau, kad tau jisai padarė 
Tik bloga. Vis dėlto aš nepykstu 
Ir mintyse net ačiū jam sakau, 
Kad jis taip greit tau leido grįžu. 


Kainas 
Greitai? 


101 


DŽORDŽAS BAIRONAS. Kainas 


Ada 

Nors man labai prailgo šitas laikas, 
Tačiau nuo to akimirksnio, kai tu 
Mus palikai, praėjo pagal saulę 
Tik pora valandų. 


Kainas 

O aš žiūrėjau 
Į saulę iš arti, mačiau pasaulius, 
Kuriems yra ji švietus kitados, 
Bet nebešvies daugiau, mačiau ir tokius, 
Kur ji nėra įspindus niekuomet: 


Man rodės, jog prabėgo daugel metų... 


Ada 
Dvi valandos tiktai. 


Kainas 

Turbūt dvasia 

Matuoja laiką pagal tai, ką regi: 
Kančias ar laimę, jėgą ar menkystę... 
Aš kūrinius būtybių įstabių 
Regėjau jų didybėje visoj, 

Aš apskridau užgesusius pasaulius 
Ir, amžinybei žvelgdamas veidan, 
Geidžiau jos begalybėj pasisemti 
Bent keletą lašų nemirtingumo. 
Dabar silpnumą savo vėl jaučiu; 
Dabar aš - niekas: demonas teisus. 


Ada 
Ne, neteisus! Jehova kitką sako. 


Kainas 
Bet jis sutvėrė mus iš žemės dulkių; 

Jis amžino gyvenimo džiaugsmais 
Ir rojumi vilioja mus, o paskum 
Į dulkę vėl paverčia... Bet už ką? 


Ada 
Tu pats žinai: už nuodėmes tėvų. 


Kainas 
O kuo gi mes dėti? Jie prasikalto, 
Tegu ir miršta. 


Ada 

Negerai šneki; 
Tu prisigaudei šitokių minčių 
Iš demono, kuns tave aplankė. 
Už motiną ir tėvą aš mielai 
Gyvybę atiduočiau! 
Kainas 

Aš taipogį, 
Jei duoklė ši pasotintų besotį 
Ir jeigu šitas miegantis ramiai 
Mažyus rausvaveidis padarėlis 
Ir jo vaikai, ir palikuonys jų 
Mirties ir vargo niekad nepažintų. 


Ada 
Tokia auka gal reikalinga bus 


Išgelbėt visai giminei Adomo. 


Kainas 

Mes nesam niekuo nusižengę, - kam gi 
Aukotis mums už svetimas kaltes? 

Kam man kentėt už tai, kas padaryta 
Tuomer, kai aš dar gimęs nebuvau? 


Ir kaip galiu aš reikalaut aukos 

Už tą bevardę nuodėmę? Nejau 
Tiesos troškimas nuodėmei tolygus? 


Ada 
Deja, tu pats nusidedi dabar: 
Kiekvienas tavo žodis — šventvagystė. 


Kainas 


Tada palik mane. 


Ada 
O, niekad, nors 
Tave paliktų netgi Dievas, Kainai! 


Kainas 


Kas čia? 


Ada 
Du aukurai: prieš tau ateinant. 
Juos mūsų brolis Abelis pastatė; 
Jis rengias Dievui auką atnašaut 
Kartu su tavimi. 


Kainas 

O kas jam sakė, 
Kad deginsiu drauge su juo aukas, 
Kunas jisai kiekvieną dieną neša 
Su vergišku nuolankumu ir baime 


Tarytum kyšį Viešpačiui? 
Ada 

Tikrai, 
Jis pamaldus. 
Kainas 


Man aukuro nereikia, 

Nes neturiu aš, ką ant jo padėt. 


Ada 

Žiedai vešliųjų medžių, žemės vaisiai, 
Gėlių ankstyvų švelnūs pumpurai 

Ir puošnios gėlės — viskas miela Dievui, 
Ką iš širdies, su atgaila ir meile 

Jo garbei atnašaujam. 


Kainas 

Aš tempiau 
Prakeiktą savo jungą, kaitroje 
Plūkiausi, liejau prakaitą laukuos, — 
Ar to dar maža? Kaip meilus aš būsiu, 
Kovodamas su stichijom visom 
Del kąsnio savo duonos kasdieninės? 
Už ką dėkingas jausiuosi? Už tai, 
Kad dulke aš, kad šliaužioju tarp dulkių 
Ir dulke vėl pavirsiu? Kas aš? Niekas. 
Tai kam gi veidmainiauti aš turiu 
Ir apsimest patenkintas kančiom? 
Už ką, nesuprantu, man atgailauti? 
Nebent už tėvo nuodėmę, kurią 
Mes esam savo negandais atpirkę 
Ir už kurią bus pasmerktos kentet, 
Kentėt be galo — kartos ateities!.. 
Jis miega, mūsų jaunas pumpurėlis, 
Ir nenumano visiškai turbūt, 
Kad jis yra jau gemalas daugybės 
Naujų gyvybių ir naujų skausmų! 
Verčiau pagriebt jį mieganų — ir galvą 
Sutriuškinti į uolą, negu leist... 

Ada 
(O), Dieve! Mano kūdikio nelieski, 
Nelieski sa v o kūdikio, o Kainai! 


Kainas 

Nesibijok! Nė už dangaus žvaigždynus, 
Nė už galybę to, kurs valdo juos, 

Aš niekuo nesudrumsiu jo sapnų, 

Tik tėviškai priėjęs pabučiuosiu. 

Ada 

Tai kam gi taip grėsmingai tu kalbi? 


Kainas 
Aš pasakiau, kad daug geriau numiru, 
Negu gyvent tokiuos varguos kaip mes 
Ir perteikti vaikams ir savo ainiams 
Nežinomų dar sielvartų šimtus. 
Bet jei tau mano žodžiai rėžia ausį, 
Aš pasakysiu tiek: geriau būt buvę 
Negimti jam. 
Ada 

O, nekalbėki taip! 
Koks džiaugsmas būti motina - penėr, 
Liūliuot ir glamonėt mažylį savo! 
Cit!.. Jis tuojau pabus... Sūneli mielas! 
Prieina prie kūdikio 
O, Kainai, pažiūrėk, koks jis puikus, 
Koks kupinas vilties, jėgų ir laimės! 
Jis panašus iš gymio į mane 
Ir į tave, kai tu ramus esi... — 
Tada visi mes būname panašūs, 
Teisybė? — Veidas motinos ir tėvo 

Atsimuša jų kūdikio veide 

Lyg vandeny skaidriam, kai jis ramus, — 
Kai tu ramus, brangusis mano Kainai! 
Mylėk tad mus ir vardan mūsų meilės 
Patsai save mylėk! Žvelk, kaip jis juokias, 
Kaip tiesia jis į mudu rankutes, 

Kaip, melynas akis plačiai atvėręs, 
Džiaugsmu sparnuotas, sveikina tave. 
Nepasakoti mums apie kančias! 

Galėtų net bevaikiai cherubinai 

Tau pavydėti šitokio sūnaus! 

Tu jį palaimink, Kainai. Nors jisai 
Nemoka žodžiais padėkos išreikšti, 

Bet jo širdis - tau padėkos pilna. 


Kainas 
Jei sugebės palaiminimas mano 
Tave apgint nuo prakeiksmo angies, — 


Aš laiminu tave, Enochai! 


Ada 
Amen. 
Palaiminimas tėvo — galingesnis 
Už žalčio klastą. 
Kainas 
Nežinia; vargu. 
Tačiau vis viena laiminu aš jį. 


Ada 
Štai Abelis ateina, mūsų brolis. 


Kainas 
Ateina tavo brolis. 

Įžengia Abelis 


Abelis 
Sveikas, Kainai. 
Tepadeda tau Viešpars! 


Kainas 


Labas, broli. 


Abelis 

Sesuo man sakė, jog labai toli 

Tu su kažkuo nepaprastu klajojai. 
Kas jis? Ar mums pažįstama esybė? 
Jisai iš tų, kurie yra panašūs 

Į tėvą? 


Kainas 
Ne. 


Abelis 

Tai kam su juo bendraut? 
Gal jis pikčiausias Visagalio priešas? 
Kainas 
Jisai —- žmonių bičiulis. Argi toks 
Yra kada nors buvęs Visagalis, 
Kaip tu jį vadini? 
Abelis 

„Jį vadini?.." 
Brolau, tu taip keistai šneki šiandieną. 
Pakolei atnašausime aukas, 
Palik mus, Ada, vienus valandėlei. 


Ada 
Sudievu, Kainai! Pabučiuok sūnelį; 

Linkiu, kad nekaltumas jo širdies 
Ir Abelio malda tau sugrąžintų 
Tikėjimą ir rimųį! 

Pasišalina su kūdikiu 


Abelis 
Kur buvai tu? 


Kainas 
Aš nežinau. 


Abelis 

O ką regėjai? 
Kainas 

Mirų, 
Nemirtingumą ir visagalybę, 
Bekrašų tolį, slėpinius erdvių, 
Nūdienių ir senų pasaulių aibes... 
Nepaprastų žvaigždžių, mėnulių, saulių 
Nerylanus, griausmingas sūkurys 
Taip pritrenke, apkurtino mane, 
Jog aš kol kas jaučiuos visai bejėgis 
Su žmogumi kalbėtis. Pasišalink. 


Abelis 
Tau akys žiba įstabia ugnim, 
Tau dega veidas įstabia šviesa, 
Ir taip mįslingai skamba tavo balsas... 
Ką reiškia visa tat? 
Kainas 
Tai reiškia... Eik, 
Palik mane. 

Abelis 
Pradžioj mes pasimelsim 
Ir Viešpačiui sudėsime aukas. 


Kainas 
Daryk tai vienas, Abeli: tave 
Jehova, regis, myli. 


Abelis 

Aš tikiuosi, 
Kad jis vienodai myli mus abu. 
Kainas 
Tave labiau. Bet aš tau nepavydžiu. 
Tu paklusnus ir geras Dievo tarnas: 
Tad melskis jam, tik be manęs, prašau. 


Abelis 

Brolau, nebūčiau vertas aš vadintis 
Garbingo mūsų tėvo sūnumi, 

Jeigu tavęs negerbčiau kaip jaunesnis 
Ir jeigu nepasiūlyčiau aš tau 

Prie aukuro užimti pirmą vietą. 


Kainas 
Nesiveržiu pirmautu. 


Abelis 

Juo liūdniau. 
Bet šiandie mano prašymą išpildyk: 
Kažkoks nepažabotas kvaitulys 
Slapčia yra užvaldęs tavo sielą; 
Malda suteiktų tau ramybę. 


Kainas 


Ne, 

Manęs negali niekas nuraminti... 

Aš stichijas aprimusias mačiau, — 

Bet nejutau ramybės savo sieloj. 

Eik, Abeli, manęs neprievartauk, 

Ar leisk man pasišalinti pačiam, 

Kad netrukdyčiau švento tavo darbo. 
Abelis 

Mes turim savo priedermę atlikti 
Kartu. Neprieštarauk. 


Kainas 
Aš nusileidžiu. 
Kas reikia man daryti? 
Abelis 
Pasirink 
Sau vieną iš altorių. 
Kainas 
Kas man jie? 
Velėna ir akmuo... Nurodyk pats. 
Abelis 
Ne, pasirink. 
Kainas 
Gerai, tiek to. 
Abelis 
Va šitas? 
Jisai aukštesnis, tau jis ir priuunka 
Kaip vyresniam. Paruošk dabar aukas. 


Kainas 
O kurgtavo? 

Abelis 

Pažiūrėk, čionai 
Riebiausieji pirmagimiai bandos — 
Piemens auka širdinga. 


Kainas 
Negalėčiau 
Aš kaimenėmis savo pasigirt; 
Esu aš žemdirbys — ir atnašausiu 
Tiktai vaisius, kuriuos man duoda žemė 
Už prakaitą ir triūsą. 
Renka vaisius 
Štai, pažvelk, 
Kokie jie sodrūs, kaip gražiai nunokę. 


Kainas ir Abelis puošia aukurus ir įkuria juose ugnį 


Abelis 
Tu, kaip vyresnis, pirmas privalai 
Pašlovinti Kūrėją, mielas broli. 


Kainas 
Ne, tu pradek, - aš čia naujokas. Melskis; 
Aš stengsiuos tau pritart kaip išmanau. 


Abelis 

klaupdamas 

O, didis Dieve, mūsų sutvėrėjau, 
Kuns davei alsavimą gyvybės, 
Palaiminai visus mus ir apgynei, 
Neleidai žūt už nuodėmes tėvų, 
Kuris net savo apmaudą teisingą 
Suminkštinai užuojauta romia 

Ir toks buvai mums geras ir dosnus, 
Jog tavo nepelnytas atlaidumas 

Atrodo mums kaip rojaus dovana! 
Praamži! Gėrio ir šviesos nešėjau, 
Dorybių neišsenkamas šaltini, 

Mus saugojąs nuo blogio visokiausio, 
Vedas painiais gyvenimo keliais 

Į nepažįstamą, bet kilnų tikslą, 
Šventosios tavo valios nužymėtą! 
Priimk iš savo tarno nuolankaus, 

Iš pirmojo piemens šiame pasauly, 
Pirmų bandų pirmagimius pirmuosius, 
Priimk šią auką menką ir niekingą 
(Niekingą kaip ir viskas prieš tave!), 
Kurią kaip ženklą padėkos gilios 
Akivaizdoj dangaus tau atnašauju 

Ir savo veidą nulenkiu prie žemės, 
Pagimdžiusios mane, - šlovė, šlovė tau 
Per amžių amžius! 


Kainas 

kalba nesiklaupdamas 

Tu, kuris plačiai 

Esi galybe savo pagarsėjęs, 

Jehova - žemėj, Dievas — danguje, 
Kuno visų vardų ir veikalų 
Mirungam neįmanoma žinoti, 
Įrodyk mums, jog geras tu esi, 

Ir patausok piktadarybes savo! 

Jei galime tave palenkt maldom, 
Primki jas iš mūsų; jeigu aukos 
Yra mielesnės rūsčiai tavo dvasiai, — 
Jų irgi neatstumki! Dvi būtybės 
Tau savo dovanas kuklias sudėjo. 
Jei mėgsti kraują, - dešinėn pažvelk, 

Į šį piemens altorių, iš kurio 

Kraujuoti dūmai į padangę kyla 

Nuo deginamų pirmgimių bandos. 
Gal magina tave sultingi vaisiai, 

Kurie, be skausmo ir kančių užgimę, 
Lyg puošmena gyva tavų darbų 
Džiugiai prieš saulę tviska ant velėnos? 
Jei šis nekaltas aukuras labiau 

Patinka tau, pažvelk į jį maloniai, 

Nes tas, kas jį tau šitaip išdabino, 

Yra toksai, kokiam ir dera būt 

Vienam iš tavo sutvėrimų; nieko 
Nenori jis laimėti iš tavęs 
Keliaklupsčiaudamas. Jei jis nedoras, — 
Nutrenk jį: tu esi juk visagalis, 

Ne jam tad galynėtis su tavim! 

O jeigu geras jis, — pasigailėk 

Ar nugalabyk: viskas tavo valioj; 

Tu netgi blogį vadini gėriu, 

Ir aš dažnai nesugebu iš karto 
Susivaikyt, kame tiesa... Bet man 
Netinka būt teisėju Visagalio, — 

Aš vykdyti turiu jo liepimus 

Taip, kaip esu juos vykdęs ligi šiolei. 
Abelio altoriuje ugnis įsiplieskia akinamu liepsnos stulpu ir verpiasi 
į dangų; tuo pat metu pakilęs viesulas apverčia Kai n o aukurą ir iš- 
mėto vaisius žemėje 


Abelis 
klaupdamas 


O, broli, melskis! Dievas tau grūmoja. 


114 


DŽORDŽAS BAIRONAS. Kainas 


Kainas 


Ką tu sakai? 


Abelis 

Jisai tavus vaisius 
Išbarstė žemėj. 
Kainas 

Žemė juos pagimdė, 
Tegu tad juos pasiima atgal 
Ir dar gausesnį derlių išaugina 
Iš jųjų seklų. Tu labiau kur kas 
Jehovai įtikai: žiūrėk, kaip godžiai 
Kraujuotą liepsną sugeria dangus! 


Abelis 

Ne apie mano atnašą galvok, 
O, kolei nevėlu, skubėk sudėti 
Naujas aukas. 


Kainas 
Man aukurų nereikia! 


Jų nepakęsiu... 


Abelis 
atsistodamas 
Kainai, ką darai? 


Kainas 

Aš noriu sunaikinti tą nešvankų, 
Surūkusį Apvaizdos talkininką, 
Skelbėją tavo įkyrių maldų, 
Sugriauti noriu tavo aš altorių, 
Ėryčių nekaltų krauju užlietą. 

Abelis 

priešindamasis Kainui 

Ne, to nedrįsk — ir šventvagiškų žodžių 
Bent neparemk bedieviškais darbais! 
Nejudink mano aukuro, nes jį 
Palaimino Jehova nemirtingas, 

Šią dovaną priėmęs iš manęs. 


Kainas 
Palaimino!? Vadinas, jo palaima — 
Tai dūmai nuo įsvilusios mėsos, 
Garuojantis altoriuj šviežias kraujas, 
Gailus bliovimas vargšų gyvulių, 
Netekusių brangių jauniklių savo, 
Kurių tiek daug numiršta nelemtai 
Nuo dievobaimingojo tavo peilio? 
Šalin iš kelio! Lai neriogso čia 
Tasai gėdingas kruvinas paminklas! 
Abelis 
Neliesk altoriaus, Kainai! Atsitrauk! 
Tu smurtu nepaglemši jo; bet jeigu 
Jisai tau naujai aukai reikalingas, 
Tai imkis. 
Kainas 

Naujai aukai?! Eik šalin, 
Kad vietoj tos aukos netektų man... 


Abelis 
Ką pasakei tu? 


Kainas 
Leisk ir netrukdyk! 
Iš kelio! Tavo Dievas mėgsta kraują — 


116 


DŽORDŽAS BAIRONAS. Kainas 


Žiūrėk, kad jo negautų jis per daug! 


Abelis 
O aš vardan jo švento vardo stoju 
Tarp Viešpaties altoriaus ir tavęs. 


Kainas 
Aš tą velėną vėl nublokšiu žemėn, 
Iš kur jinai atėjo. Pasišalink, 
Jei tau yra brangi tava gyvybė... 
Abelis 
priešindamasis 
Ne! Dievas man už gyvastį brangesnis! 
Kainas 
griebdamas nuo aukuro nuodėgulį ir smogdamas juo Abeliui į smilkinį 
Tai neškis ją pas Dievą, jeigu jis 
Gyvybės tavo taip ištroškęs. 
Abelis 

Kainai! 
Ką padarei tu? 
Kainas 

Broli! 
Abelis 

Didis Dieve! 
Priimki savo tarną ir atleisk 
Žudikui, nežinojusiam, ką daro. 
Paduok man ranką... Ranką duok man, broli, 
Ir vargšei Cilei pasakyk... 

Kainas 
atsikvošedamas 

Duot ranką?.. 
O, ji visa raudona nuo kažko... 
Kiek patylėjęs, iš lėto dairosi aplink 
Kur stoviu aš? Ar vienas čia esu? 
Kur Abelis? Kur Kainas? Jis — tai aš? 
Negali būti... Broli, atsibusk! 
Ko paslikas guli tu ant žolės? 
Ne laikas dar miegot... Ko toks išbalęs? 
Kas tau yra? Juk tu buvai šį rytą 
Žvalus ir linksmas! Abeli! Klausyk, 
Gana juokauti! Mano smūgis buvo 
Stiprokas, bet nemirtinas... Ak, kam 
Tu spyreis prieš mane?.. Tu tik juokauji, 
Tu nori tik pagąsdint... Aš trenkiau, 
Taip, aš trenkiau — ir viskas... Atsipeikėk. 
Atsikvošek! Bent krustelėk!.. Gerai... 
Kvepuoji tu? Kvėpuok! O, Dieve, Dieve! 


Abelis 
vos girdimu balsu 
Kas mini Dievą? 
Kainas 
Tavo užmušėjas. 


Abelis 

Tegu Aukščiausias jam atleidžia! Kainai, 
Tu vargšės mano Čilės nepamiršk, — 
Dabar jai vienas brolis bepaliko. 


Abelis miršta 

Kainas 

O man?.. Kas liko man? Kur mano brolis?.. 
Jo akys atsimerkė! Gyvas jis! 

Minis yra į miegą panaši, 

O miegas žmogui sudeda blakstienas... 

Štai ir jo lūpos praviros — turbūt 

Jisai alsuoja? Ne, jis nealsuoja!.. 

Širdis, širdis! Reik pažiūrėt: ji plaka? 

Ne, negirdėti... Gal tai blogas sapnas? 
Galbūt aš atsidūriau kitame, 

Baisesniame pasauly?.. Viskas mirga 

Ir sukas akyse... Kas čia? Rasa? 

Perbraukia su ranka per kaktą, paskum žiūri į delną 
O, ne, tai kraujas... Mano kraujas... Brolio... 
Tai kraujas mudviejų, kurį praliejau. 

Tad kam gi man gyvybė, jeigu aš 

Ją atemiau patsai iš savo kūno? 

Bet aš nepatikėsiu, kad jis miręs! 

Argi tylėjimas yra mirtis? 

Ne, jis pabus dar, — aš prie jo budėsiu. 
Gyvybė mūsų ne tokia trapi, 

Kad taip ūmiai sudužtų. Neseniai 

Su manimi jisai kalbėjos. Ką gi 

Dabar man atsakyti?.. Broli!.. Ne! 

Taip šaukiamas, jisai neatsilieps: 

Ar gali brolis kelt prieš brolį ranką? 
Prabilk, prabilk! Bent vieną gerą žodį 

Iš tavo lūpų man išgirsti leisk, 

Kad aš nebebijočiau savo balso! 


Įeina Cilė 

Cilė 

Girdėjau duslų klyksmą kažkieno. 
Kas atsitiko? Kainai, ką veiki 

Čionai, prie mano vyro? Jis užsnūdo? 
O, Viešpatie, del ko jisai taip baisiai 
Išblyškęs ir ką reiškia šitas klanas? 
Ne, tai ne kraujas! Kaipgi būtų jis 
Galėjęs atsirasti? Ir iš kur? 

Kas pasidare, Abeli? Girdi?.. 

Jis nekvėpuoja, nejuda... Ranka, 
Sustingus ir bejausmė kaip akmuo, 

Iš mano rankų krinta... Ak, kodėl, 
Beširdis Kainai, tu neatskubėjai 
Padėti jam? Kodėl jo neapgynei? 

Tu būtumei atrėmęs krūtine 
Kiekvieną užpuoliką — tu stiprus. 

O, kur tu, tėve? Motina! Sesuo! 
Greičiau, greičiau! Mirus pasauly siaučia! 
Cilė išbėga, šaukdama saviškius 
Kainas 

VIENAS 

Mirus... Ir aš, kurs taip jos nekenčiu, 
Jog net mintis mažiausia apie ją 

Man nuodijo gyvenimą, pakolei 
Savom akim jos nebuvau regėjęs, — 
Aš, būtent aš, ją pašaukiau čionai 

Ir savo brolį tikrąjį įstūmiau 

Į jos ledinį glėbį, tartum ji 

Pau nebūtų Abelio suradus... 


Dabar tik pabudau aš, - mano protą 
Aptemdęs buvo sapnas šiurpulingas; 

Bet jis užmigo amžinu miegu! 
Įeina Adomas, Ieva, Ada ir Cile 


Adomas 

Aš atėjau į gailų Cilės šauksmą. 
Ką aš regiu? Sūnau! Ar tai tiesa?.. 
Kreipdamasis į Ievą 


Štai, žmona, darbas moteries ir žalčio! 


Ieva 

Neprekaištauk: angies nuodingi dantys 
Man tebedrasko širdį ligi šiol. 

Sūnau brangiausias! Abeli!.. Jehova! 

Už ką tu man jį atėmei? Ieva 

Tokios bausmės nebuvo nusipelnius! 


Adomas 

Tu, Kainai, čia buvai su juo; sakyk, 
Kas tai padarė? Angelas piktasis, 
Nuo Dievo atsimetęs, ar koks norint 
Žvėris laukinis, pabaisa miškų? 
Ieva 

Lyg žaibas debesingoje padangėj 
Staiga mintis man blykstelėjo.... Šitas 
Didžiulis, rūkstantis nuodėgulys — 
Nuo aukuro! Jis kruvinas tarytum... 


Adomas 
Sūnau, ko tu tyli? Gėlos nedidink 
Ir mus, pagautus siaubo, nuramink. 


Ada 
Bent pasakyk, kad tu nekaltas, Kainai. 

Ieva 

Jisai žudikas - aš dabar matau! 
Štai stovi, kaltą galvą panarinęs, 
Ir dengiasi atšiaurų savo veidą 
Kraujuotom rankom. 


Ada 

Liaukis, liaukis, motin... 
Kodel, o Kainai, tu neišblaškai 
Šių kaltinimų, skausmo pagimdytų? 


Ieva 

Išgirsk mane, Jehova! Lig mirties 
Tegul jį smaugia žalčio prakeikimas, — 
Jisai ne mūsų atžala! Tegul 

Jis lieka visad vienišas... 


Ada 

Palauk! 
Nekeiki, motin, savojo sūnaus, 
Nekeiki mano vyro, mano brolio! 


Ieva 

Jis atėmė tau brolį, Cilei - vyrą, 
Man sūnų mylimą... Prakeikiu jį! 
Tegu jisai man iš akių pradingsta! 
Visus ryšius nutraukiu aš su juo, 
Sutrempusiu brolybės ryšį šventą. 
Mirue, kodėl tu aplenkei mane, 
Atnešusią tave į šį pasaulį? 

Kada mane tu pasiimsi? 


Adomas 
Ieva! 
Teneišvirsta sielvartas teisingas 

Burnojimu prieš Viešpaų! Seniai 
Sunki dalia išpranašauta mums; 
Pakelkime tad negandų smūgius, 

Kaip pridera tarnams šventos jo valios. 


Ieva 

rodydama į Kainą 

Ne, tai ne mūsų Viešpaties valia. 
Tai šitas — šitas pragaro siaubūnas, 
Kurį, deja, pati aš pagimdžiau, 
Visur šiame pasauly sėja mirtį. 
Tegu prakeikia jį visi gyvieji! 

Lai bėga jis paklaikęs dykumon, 
Kaip mes iš rojaus bėgom kitą sykį. 
Lai bastosi, kol jo paties vaikai 

Jį nužudys, kaip brolį jis nužudė! 
Lai cherubinai degančiais kardais 
Be atvangos jam graso dieną nakų, 
Po kojomis lai šnypščia jam gyvatės, 
Lai žemės vaisiai virsta pelenais 

Jo burnoje, o tarp žaliųjų lapų, 

Kur galvą jis pavargusią padės, 

Lai knibžda skorpionai! Pro miegus 
Tegu jis apie užmuštąjį kliedi, 

O atsibudęs bijosi numirt! 

Skaidrus vanduo šaltinių lai krauju 
Prieš lūpas jo sukepusias patvinsta! 
Tegu sukyla suchijos prieš jį! 

Tegu jis gyvas merdi, o mirtis, 
Kuną jisai atsikvietė pas žmogų, 
Jam tebūnie už mirtį siaubingesnė! 
Šalin, broliažudy! Nuo šios dienos 
Tas žodis reikš tą patį kaip ir Kainas, 

Ir milijonai būsimų kartų 

Nekęs per amžius savo pranokėjo! 
Kur žengsi tu, tenai žolė neaugs, 
Net saulė spindulių tau pagailės, 
Giria neduos gaivinančio paunksnio, 
Pastogės tu nerasi sau ant žemės, 


Ramybės - žemėj, Dievo - danguje! 
Jeva pasišalina 


Adomas 

Eik, Kainai: mes drauge gyvent negalim. 
Keliauk iš čia! Velionį man palik. 

Aš vienišas dabar; nuo šiolei niekad 

Mes nebesusitiksime daugiau. 


Ada 
Būk, tėve, savo sūnui gailestingas: 
Jau motina prakeikė jį ir taip. 
Adomas 
Jo sąžinė tegu prakeikia jį. 
Aš nesakysiu nieko. Einam, Cile! 
Cilė 
Aš liksiu prie velionio. 
Adomas 

Mes sugrįšim, 
Kai pasišalins tas, kurio dėka 
Mes nelaimingi tapom. Laikas eit. 
Cilė 
Leisk pabučiuot jo palaikus blyškius, 


Jo lūpas suledėjusias... Širdie! 

Adomas ir Cilė verkdami išeina 
Ada 

Girdėjai, Kainai: mes išeiti turim. 
Aš jau esu kelionei pasiruošus, 
Belieka pasiimt vaikus. Aš nešiu 
Enochą, tu — mergaitę. Iškeliausim, 
Kol nenusėdo saulė, kad paskiau 
Netektų tyruos klaidžioti tamsoj. 
Bet tu tyli, nenori savo Adai 

Nė žodžio prakalbėti? 

Kainas 


Atsitrauk. 


Ada 
Jau atsitraukė nuo tavęs visi. 


Kainas 

O tu dvejoji? Argi nebijai 

Gyvent su tuo, kuris tatai padarė? 
Ada 

Bijau tik vieno — skirtis su tavim. 
Kad ir labai bodžiuosi brolžudybe, 


Bet nemanau teisėja tavo būti, — 


Lai sprendžia Visagalis. 
Balsas 
Saukia iš tolo 

Kainai! Kainai! 
Ada 
Girdi? Kažkas lyg šaukia. 

Balsas 


Kainai! Kainai! 


Ada 
Tai balsas angelo, jei aš neklystu. 


Pasirodo Dievo angelas 


Angelas 
Kur tavo brolis Abelis? 


Kainas 
Ar aš 
Jo sargas? 


Angelas 

Kainai, ką tu padarei? 
Į dangų šaukia tavo brolio kraujas, 
Kurį praliejo ši nuožmi ranka! 
Tave prakeikia žemė, jį sugėrus: 
Už savo triūsą atpildo pelnyto 
Iš jos tu nesulauksi — ir pasauly 
Klajosi kaip beglobis tremtinys. 


Ada 

Jis neįstengs tokios bausmės pakelt. 
Tu jį varai šalin nuo žemės veido, — 
Ir jis nuo Dievo veido pasislėps 

Ir kaip benamis valkata bastysis, 
Pako! kas nors, jį, vargšą, susitikęs, 
Nudės... 


Kainas 

Deja! Kažin ar atsiras 
Dar tuščioje, neapgyventoj žemėj 
Geradarys toksai? 

Angelas 
Tu - brolžudys: 
Kas nuo sūnaus tave apginti gali? 


Ada 

Šviesusis angele, pasigailėk! 
Nejaugi tėvo būsimą žudiką 
Krūtinė mano peni sopulinga? 
Angelas 

Jisai į tėvą atsigims — tikriausiai! 
Ar savo pienu motina Ieva 

Nėra penėjus to, kurį nūnai 

Regi krauju gėdingai aptaškytą? 
Ar nuostabu, jei brolžudžio sūnus 
Bus tėvžudys? Bet to neatsitiks, 
Nes mūsų Dievas — tavo, mano Viešpats — 
Įspausti šitą ženklą liepė Kainui, 
Idant nedrįstų niekas jo paliesti. 
Kas į gyvybę jo pasikėsins, 

Tam bus atkeršyta septyneriopai. 
Eik šen! 


Kainas 

Ką tu daryti ketini? 
Angelas 
Aš antspaudu paženklinsiu tau kaktą: 
Tesaugo jis tave nuo žmogžudžių — 
Tokių kaip tu. 


Kainas 
Verčiau mane užmuški! 


Angelas 
Ne, tu gyvensi. 

Angelas deda antspaudą ant Kaino kaktos 


Kainas 

Dega man kakta, 
Bet smegenys — labiau dar šimtą kartų. 
Ar baigtos mano kančios? Jeigu ne, — 
Esu ištverti viską pasiryžęs. 
Angelas 
Nuo pat mažens tu atkaklus ir kietas 
Kaip žemė ta, kurią turėsi dirbt; 
O tavo brolis buvo toks romus — 
Tarytum kaimenės, kurias jis ganė. 


Kainas 

Mat aš gimiau išsyk po to, kai rojų 
Apleido mano motina ir tėvas, 
Tuomer, kai dar nuo žalčio apžavų 
Nebuvo atsikračiusi Ieva 

Ir prarastų dausų Adomas verkė. 

Aš — toks, koksai esu. Ne savo noru 
Atsiradau pasauly — ir ne pats 
Sutvėriau aš save. O, kad galėčiau 
Numirt — ir tuo būdu prikeltu tą, 
Kurs buvo mielas Dievui! Tesugrįžta 
Gyvybė jam, o man gyvybės jungas 
Tegul greičiau nukrinta nuo pečių! 
Angelas 

Tu žmogžudys — ir pasmerktas kentėt. 
Kas padaryra, to nebepakeisi... 

Eik, stumk ištrėmime dienas - ir jų 


Nebedarkyk naujom piktadarybėm! 
Angelas išnyksta 

Ada 
Jis dingo. Metas judintis ir mums. 
Girdžiu pavenėj verkianųį Enochą. 


Kainas 

Ak, jis nežino ne ko verkia... Aš, 
Praliejęs kraują, ašarų nelieju, 
Nors netgi rojaus upių neužtektų 
Nuplauti mano sąžinei! Sakyk, 
Sūnus nenusigręš, mane išvydęs? 


Ada 
Deja! Kad tai žinočiau... 


Kainas 

pertraukdamas ją 

Ne, nereikia 

Grasinimų daugiau: įgriso jie. 

Skubėk tad pas vaikus, — aš tuoj ateisiu. 


Ada 
Kaip! Tu paliksi vienas su velioniu? 
Eime kartu. 


Kainas 
Jisai bežadis guli 
Kaip amžinas man priekaištas!.. O, tu, 
Kurio nekaltas kraujas saulę šviesią 
Užtemdė man! Kas šiuomet tu esi, 
To nežinau; bet jei į brolio širdį 
Tu įžvelgį, tai dovanosi tam, 
Kam niekados negali dovanoti 
Nei Dievas, nei jo sąžinė. Sudie! 
Aš tavo palaikų nepalytėsiu. 


Nors motinos vienos mes gėrėm pieną, 

Nors, atmenu, vaikystės dienomis 

Ne vieną sykį kaip meilingas brolis 
Tave aš spaudžiau prie savos krūtinės, — 
Bet jau neberegėsiu aš tavęs 

Ir net nedrįsiu padaryti to, 

Ką tu man padaryti privalėjai: 
Bedvasio tavo kūno nenuleisiu 

Į kapą - taip, į pirmutinį kapą, 
Miringam žmogui skirtą... Kas, o, kas 
Tau iškasė šią duobę? Žeme! Žeme! 
Priimki liūdną atpildą už visa, 

Ką tu man dovanojai... Dykumon! 


Ada pasilenkia prie Abelio ir jį bučiuoja 


Ada 

Ūmi, ankstyva, nelemta mirtis 
Tave ištiko, broli! Iš visų, 

Kurie aprauda Abelį dabar, 

Tik aš nerodau niekam savo skausmo. 
Manoji pareiga nuo šiol — ne verku, 
O ašaras nušluostyti kitiem. 

Ir vis delto vargu ar kas pajėgtų 
Prilygti mano sielvartui didžiam: 
Ne vien juk dėl tavęs aš kankinuosi, 
Bet ir dėl to, kas užmušė tave... 
Keliaukime! Aš pasirengus, Kainai, 
Likimo tavo naštą kantriai nešt. 


Kainas 
Nuo rojaus mes žygiuosime į rytus: 
Ten tuščia ir nyku, tenai aš trauksiu. 

Ada 

Gerai. Būk mano kelrodžiu nuo šiolei, 
O kelrodžiu tavuoju tebūnie 
Aukščiausias. Pasiimkime vaikus. 


Kainas 

Beje, vaikų velionis neturėjo. 
Išseko meilės gyvasai šaltinis, 
Kuris galėjo atžalom jaunom 
Papuošt vestuvių guolį ir sujungti 
Maištingą kraują Kaino giminės 
Su savo gentimi švelnia. O, broli! 
Ada 

Tegu sau ilsisi ramiai! 


Kainas 
O) aš?.. 


Išeina 

TURINYS 


Pratarmė 

Gyventi laisvėj man norėtųs 

Loknagaras 

Dviejų žydrų akių šviesa... 

O, nesakyk, viltis — tai laimė... 

Šiandien man sukako trisdešimt šešeri metai 
Kainas 

